autobus : Južne vesti\nIz Grada još bez odgovora o službenom putovanju u Beč, na kome je bio i suprug gradonačelnice\n14:25, 11. 4. 2022.\nGradonačelnica Niša Dragana Sotirovski rekla je da je sa zvaničnom delegacijom u poseti Beču njen suprug bio kao vozač, da je putovao o njenom trošku i da je iznajmila autobus. Šta kažu zvanična dokumenta iz Grada još ne odgovaraju, već traže dopunu Zahteva za pristup infomacijama od javnog značaja. Pitaju novinarku Južnih vesti kom organu vlasti je Zahtev upućen, pozivajući se na Zakon koji njih obavezuje da tu infomaciju saopšte.\n12:36, 21. 1. 2022.\nAutobusi u Nišu će od ponedeljka, 24. januara, saobraćati po zimskom redu vožnje, saopštavaju iz Direkcije za javni gradski prevoz.\nČetvoro putnika povređeno pri naglom kočenju autobusa na kružnom toku kod “Delte”\n14:00, 18. 12. 2021.\nTri žene i muškarac povređeni su kada je autobus javnog prevoza naglo zakočio prilikom ulaska u kružni tok kod tržnog centra Delta Planet u Nišu, kažu iz policije.\nMladić iz Srbije povređen u Bugarskoj dobro se oseća, pomagao u izvlačenju putnika\n18:59, 23. 11. 2021.\nSrpski državljanin iz Preševa koji je povređen u velikoj nesreći kod Sofije dobro je i dobro oseća, objavila je srpska ambasada u Bugarskoj, nakon što je 26-godišnjeg Ljuljzima Sulejmanija u bolnici posetio ambasador Željko Jović.\nNa zahtev firme Kavim Jedinstvo koja prevozi građane u gradsko-prigradskom saobraćaju, Gradsko veće Vranja je odobrilo povećanje cene prevoza za 5%. Prevoz poskupljuje, obrazlažu nakon sednice iz Veća, zbog povećanih troškova poslovanja.


Ikea otvara prvu malu gradsku trgovinu | PC Press\nTrideset godina nakon što je Ikea prvi put ušla na britansko tržište i započela sa prodajom nameštaja za dom u svojim prepoznatljivim trgovinama van grada, odlučili su se na drastičnu promenu. Naime, švedski lanac nameštaja namerava da otvori i male gradske trgovine. Javier Quiñones, menadžer Ikea poslovnica za britansko i irsko tržište, koji je ovu funkciju preuzeo pre mesec dana, rekao je kako kompanija mora da odgovori na promene potrošačkih navika svojih kupaca. Iz tog razloga, njegov glavni prioritet predstavlja otvaranje malih gradskih radnji, kao i poboljšanje online kupovine i dostava proizvoda u roku od 24 sata.\nSvoju prvu trgovinu ove vrste Ikea planira da otvori već na jesen, a u njoj će biti izloženi kuhinjski i proizvodi za kupatila nižeg cenovnog ranga. Nakon dugog razmatranja i proučavanja britanskog tržišta, u švedskom lancu, odlučili su se na otvaranje poslovnice u londonskom Tottenham Court Road-u. „Nije tačno da moramo da se menjamo, jer drukčije nećemo opstati, nego me najviše brine činjenica, da ako se u ovom trenutku ne prilagodimo tržištu, gledajući na duže staze, možda nećemo postojati”, istakao je Quiñones.\nU naredne dve do tri godine Ikea planira da otvori još malih trgovina i van Londona. Ovim poslovnim preokretom u Ikea-i se nadaju kako bi jednog dana Britanija mogla da ima više manjih gradskih radnji nego onih klasičnih velikih trgovina.\nTagovi: Ikea, Javier Quiñones, Tottenham Court Road\n← Chrome eksperimentiše sa “switch to this tab” opcijom\nNe propustite konferenciju VMworld 2018 Barcelona →


Neverovatna priča o čuvenom Miškovom autobusu iz kultnog filma “Ko to tamo peva”? – 24sata online\nNeverovatna priča o čuvenom Miškovom autobusu iz kultnog filma “Ko to tamo peva”?\nFoto: Youtube Printscreen/Klasik TV\nAutomobili su mnogo puta zauzimali značajno mesto u brojnim filmskim ostvaranjima.\nTako je legendarni Mustang sa Stivom Mekvinom za volanom u filmu “Bulit”, još 1968. postavio standard na koji se i danas mnogi reditelji ugledaju kada je filmska jurnjava automobilima u pitaju. Brojni su primeri: srebrni DeLorean iz “Povratka u budućnost”, “buba” Herbi i, najčuveniji od svih, legendarni Aston Martin DB5 Džejmsa Bonda, samo su neki od njih.\nPre nekoliko godina, za njega su se zainteresovali i pronašli ga u depou zagrebačkog “Jadran filma”. Autobus je bio u zapuštenom stanju, ali je tada najavljena njegova detaljna restauracija.\nIako su iz “Jadran filma” tvrdili da originalni autobus potiče iz četrdesetih godina prošlog veka, neki poznavaoci su bili u nedoumici i mišljenja su da je u pitanju nešto mlađe vozlio koje je u filmu “odglumilo” starije.\nČuveni “Miškov” crveni autobus, prepoznatljiv po natpisu “Krstić i sin” i dimnjaku iznad krova, prema procenama istoričara automobilizma mogao bi da bude Mercedes-Benz, model O 3500 iz 1951. godine. Ipak, neki detalji navode i na to da je možda u pitanju nešto stariji model O 5000, koji se proizvodio pre Drugog svetskog rata. Nedoumicu izazivaju pojedini detalji karoserije, kao što su manji prozori ili vrata na strani vozača koja noviji model ne poseduje.\nKoji god da je model u pitanju, budući da u to vreme ponuda motora nije bila toliko raznovrsna kao danas, autobus je najverovatnije pokretao dizel motor sa šest cilindara i 4,2 litra zapremine, koji je na pogonske točkove isporučivao 90KS i dostizao maksimalnu brzinu od oko 80 kilometra na sat.\nZa potrebe filma autobus je te 1980, kada je film i nastao, dodatno prerađen, pa je dobio poseban paket “dodatne opreme” koji je podrazumevao zamenu tapaciranih sedišta drvenima, ugradnju obora za prasiće u zadnjem delu, kao i čuvenu peć “bubnjaru” sa pripadajućim čunkom koji je provučen kroz krov.\nPriča o restauraciji autobusa privukla je dosta pažnje u Srbiji, Hrvatskoj i celom regonu u leto 2015. godine, kada je objavljena. Pominjana je i regionalna turneja autobusa, po završenoj restauraciji. Čak su i neke od zvezada kultnog filmskog ostvarenja izjavljivale da bi volele ponovo da se provozaju njime.\nIako to sa potpunom sigurnošću ne možemo da tvrdimo, izgleda, međutim, da se sa restaruacijom nije daleko odmaklo. Od kolege iz Zagreba, dobro upućenog u zbivanja u filmskoj produkciji Hrvatske, saznali smo da se autobus u posledne dve godine i dalje nalazio u depou Jadran filmu bez vidnih tragova restauracije.\nTagovi: firma KrstićkamionKo to tamo peva\nLeskovčani pobednici na Festivalu „Joakim Vujić”\nStoja jedva preživela operaciju: Htela sam da budem riba\nGrađani u redovima čekaju vakcinu pred Sajmom (FOTO)


„Energoprojekt“ i „Železnice“ potpisale ugovor za „Prokop“ (video) - Gradjevinarstvo.rs\n30.07.2014. | Tanjug\nKompanije „Železnice Srbije“ i „Energoprojekt-Holding“ potpisale su danas (30. jun 2014.) ugovor o nastavku izgradnje železničke stanice „Prokop“, koji se finansira iz kuvajtskog kredita u iznosu od blizu 26 miliona evra, a radovi će početi najkasnije za oko 30 dana, sa rokom završetka radova za 18 meseci. Ugovor su potpisali generalni direktori „Energoprojekt Holdinga“ i „Železnica Srbije“, Vladimir Milovanović i Dragoljub Simonović.\n- Što se tiče „Energoprojekta“, mi smo potpuno spremni, sledi po potpisu ugovora i ispunjenje formalnih uslova, koji su predviđeni da traju do 30 dana i ja stičem utisak da je želja „Železnice“, a svakako i „Energoprojekta“, da se u što kraćem periodu završe sve te formalno pravne stvari i da se praktično otpočne sa radovima – rekao je Milovanović „Tanjugu“ posle ceremonije potpisivanja ugovora.\nMilovanović je rekao da su članovi konzorcijuma, koji predvodi „Energorprojekt“, potpuno spremni – „ko zapeta puška“ – da započnu radove, jer imaju i tehničku dokumentaciju i potrebnu opremu.\n- Mislim da nema ni jedna ni tehnička, ni neka druga nepoznata koja bi ovaj projekat sprečila da bude završen u ugovorenom roku, a biću neskroman ako kažem, da bih ja lično voleo da to bude u kraćem roku – naglasio je Milovanović, komentarišući ugovoreni rok za izvođenje prve faze radova na „Prokopu“ od 18 meseci.\nMilovanović je podsetio da „Energoprojekt“ radi na „Prokopu“ u prekidima još od 1996. godine, naglašavajući da je pobeda „Energoprojekta“ na tenderu za „Prokop“ samo kruna nastavka angažovanja te najevće građevinske kompanije u Srbiji, na konačnoj realizaciji ovog za Beograd i za Srbiju važnog projekta.\nProkop nije značajan samo sa aspekta realizacije projekta saobraćajne infrastrukture, nego i sa aspekta razvoja projekta „Beograda na vodi“, železničkog saobraćaja i budućeg metro saobraćaja u srpskoj prestonici, ocenio je Milovanović.\n- Mi smo posle gotovo šest meseci intenzivnog rada u pripremi realizacije kuvajtskog kredita došli u završnu fazu da ga danas potpišemo i da u roku od tridesetak dana možemo da uvedemo izvođača radova u gradilište – rekao je Simonović „Tanjugu“.\nPrema njegovim rečima, „Prokop“ je jedan od najvažnijih projekata u „Žeznicama Srbije“. Nije, dodao je, samo u pitanju „Prokop“ kao projekat, već i veza sa tehničko-putničkom stanicom Zemun-Batajnica, sa projektom „Beograd na vodi“ i celim kompleksom ulaska i izlaska putničkih vozova jug-sever, sever-jug, pa je važan i za „Železnicu Srbije“ kao celinu.\nNaglašavajući važnost činjenice da „Energoprojekt“ kao renomirana građevinska firma poznata u svetu, ima prvi put priliku u Srbiji da kao izvođač posle dužeg vremena radi srpske pruge, Simonović je podsetio da je „Energoprojekt“ na čelu domaćeg konzorcijuma, koji može da ispuni sve zahteve i potrebe „Železnice Srbije“, jer je projekat kompleksan i vrlo komplikovan.\n- Od elektrifikacije TT uređaja, do građevinskih radova gornjeg i donjeg stroja i sve ono što čini ulaz-izlaz na stanicu „Prokop“ – objasnio je Simonović i podsetio da danas kroz „Prokop“ prolaze samo BG vozovi. - Za 18 meseci, od uvođenja izvođača u gradiliste, imaćemo železničku stanicu modernu, savremeno opremljenu, sa svim pristupnim putevima, peronima, prugama, TT uređajima, navigacijom putnika kroz navođenje informativnog centra, trafo stanica, i svega onoga što čini normalan život svakog našeg građanina da se ugodno, prijatno i bezbedno oseća na ovom delu pruge.\nKroz stanicu „Prokop“, kada bude završena, prolaziće vozovi iz Evrope, dakle sa severa Srbije ka jugu naše zemlje i sa juga ka Evropi, bez obzira da li su to međunarodni vozovi, putnički vozovi ili BG vozovi, naveo je Simonović i dodao da će kroz tu stanicu biti vrlo velika frekvencija putnika, tako da će njihove bezbednost biti na visokom nivou.\nNa nastavku izgradnje „Prokopa“, koja s prekidima traje punih 37 godina, biće angažovan konzorcijum građevinskih preduzeća okupljenih oko „Energoprojekta“, a to su „Energoprojekt-Niskogradnja“, „Energoprojekt-Visokogradnja“, „Energoprojekt-Oprema“, „ZGOP“ i „AŽD“.\nMilovanović je u ranijoj izjavi „Tanjugu“ naveo da će na izvođenju radova biti angažovano oko 400 domaćih radnika, a osim njih, biće uključeni i domaći dobavljači, isporučioci opreme i usluga u domenu energetskih i telekomunikacionih sistema, zanatskih radova... Prema projektnoj dokumentaciji, kada bude završena železnička stanica „Prokop“ imaće dnevni promet od oko 40.000 putnika.\nIzgradnja „Prokopa“ je počela davne 1977. godine, ali je ubrzo prekinuta zbog nedostatka novca, zatim je devedesetih godina prošlog veka nastavljena i prekinuta ponovo 2000. godine.


Ispitati zakonitost privatizacije “Birča” | Palelive.com\nPočetna Regija Milići Ispitati zakonitost privatizacije “Birča”\nIspitati zakonitost privatizacije “Birča”\nMILIĆI – Sindikalna organizacija kompanije “Boksit” iz Milića zatražila je da se ispita zakonitost privatizacije Fabrike glinice “Birač” koja je u data u bescijenje neprovjerenom kupcu iz Litvanije i da se prekine višemjesečna medijska haranaga protiv “Birča”.\nPredsjednik Sindikata Milorad Dukić ističe da je “Birač” najvažniji strateški partner “Boksita” sa kojim ostvaruje polovinu od ukupnih prihoda, te da višemjesečna haranga ima veoma štetne posljedice za status i poslovni ugled za oba preduzeća.\n“Podržavajući Koordinaciono tijelo Vlade Republike Srpske, poslovodstvo i zaposlene u Fabrici, tražimo i zahtijevamo da prestane orkestrirana kampanja u medijima i na drugim javnim mjestima od raznoraznih ostrašćenih i nedobronamjernih političkih i drugih diletanata koji sakupljaju jeftine poene preko tuđih leđa”, istakao je Dukić.\nSindikalna organizacija “Boksita” dala je podršku nadležnim državnim organima, sudu i tužilaštvu da nesmetano i bez pritiska obavljaju svoj posao.\n“Tražimo da se obave odgovarajuće kontrole i istražne radnje po pitanju zakonitosti privatizacije Fabrike, koja ne samo da je data u bescijenje nekompetentnom i neprovjerenom kupcu iz Litvanije, već je republički budžet, kroz preuzimanje određenih obaveza Fabrike i druge pogodnosti, oštećen za više desetina miliona maraka”, navodi Dukić.\nDukić je naveo da je i “Boksit” pretrpio višemilionsku štetu koja je nastala u periodu od 2001. do 2003. godine tokom nepromišljene i kriminalne privatizacije “Birča”, po osnovu otpisa kamata od 5,2 miliona KM, beskamatnog reprograma duga od oko devet miliona KM na pet godina, neplaćanja kamata za proteklih 10 godina na višemilionske dugove, kao i zbog stalnih obustava proizvodnje i poremećaja u organizaciji i tehnologiji rada.\nZaposleni u “Boksitu” su, podsjeća Dukić, 2006. godine više dana blokirali zvorničku Fabriku, jer nadležni organi nisu blagovremeno reagovali na kriminal u ranijim godinama, a odnosio se na fingiranje rezultata i iznošenje novca, te rasturanje vlasničke strukture preduzeća.\n“Neposredan povod za blokadu bio je dug od oko 15 miliona KM koji je Fabrika odbila da plati `Boksitu`, upućujući ga da naplati od fingirane firme “Balkal” iz Banjaluke”, kaže Dukić.\nPrema njegovim riječima, to je uslijedilo nakon što je nadležni sud u Banjaluci odbio da izda rješenje, odnosno postupi po zahtjevu “Boksita” i zabrani prodaju robe iz Fabrike dok ne bude izmiren dug prema “Boksitu”.\nOn je podsjetio da za 54 godine rada “Boksit” nikada nije poslovao sa gubitkom, već je doprinio sveukupnom razvoju regije Birač.\nZaposleni u “Boksitu” poručuju da neće dozvoliti da se kojekakvi dušebrižnici i laici igraju njihovim sudbinama.\nPrethodni članakFestival “Prvi kadar – Vizir stvarnosti” od 28. Do 31. oktobra\nNaredni članakPotpisan ugovor za plasteničku proizvodnju voća i povrća


Jens Stoltenberg, generalni sekretar NATO-a, Vašington 6. april 2016.\nGeneralni sekretar NATO-a Jens Stoltenberg u ekskluzivnoj izjavi za naš program komentarisao je glavne izazove sa kojima se NATO suočava.\nGeneralni sekretar NATO-a Jens Stoltenberg trećeg dana boravka u Vašingtonu razgovarao je sa ključnim članovima Senata o pripremama samita Alijanse u Varšavi u julu. U ponedeljak je razgovarao sa predsednikom Barakom Obamom, dok je juče posetio jednu najvećih vojnih baza na svetu, Fort Breg u Severnoj Karolini. U izjavi za naš program Stoltenberg je komentarisao glavne izazove i zadatke sa kojima se NATO trenutno suočava.\nStoltenberg: "Glavni razlog moje posete Vašingtonu su razgovori u vezi sa predstojećim samitom Alijanse u Varšavi, gde će najviše reči biti o učvršćivanju odgovora na sve uporniju Rusiju, koja je odgovorna za agresiju na Ukrajinu. NATO takođe nastoji da pojača svoj doprinos u borbi protiv Islamske države, i nereda i nasilja u Iraku i Siriji i širom Bliskog istoka“.\nStoltenberg: "To su dva glavna, mada različita izazova, sa kojima se suočavamo na istoku i jugu NATO prostora. Sprovodimo do sada najveće pojačanje kolektivne odbrane od Drugog svetskog rata do danas. To uključuje unapređivanje spremnosti kao i povećanje broja vojnika prisutnih u istočnom delu NATO prostora“.\nStoltenberg: "Dijalog je neophodan kako ne bi došlo do novog Hladnog rata sa Rusijom. Mi čvrsto verujemo da jaka odbrana, koja se oslanja na transparentnost akcija može da bude u suprotnosti sa potrebom održavanja dijaloga. Važno je da ne dolazi do incidenata, poput obaranja ruskog aviona iznad turske teritorije, a kada se takvi incidenti dogode moramo da izbegnemo da se otmu kontroli. Dakle različiti mehanizmi transparentnosti su važni da ionako teška situacija ne postane još teža“.\nStoltenberg: "Neću da komentarišem izbornu kampanju. Na američkim građanima je da odluče koga će izabrati za predsednika. Međutim, mogu da iznesem ulogu NATO-a. NATO predstavlja snažan, ujedinjen savez za odbranu Evrope i Severne Amerike. Verujem da su nas dva svetska rata naučila da je bezbednost Evrope važna i za Severnu Ameriku. Drugo, NATO igra ključnu ulogu u borbi protiv terorizma. Setimo se da je NATO misija u Avganistanu bila direktna posledica terorističkog napada na SAD 11. septembra 2001. Trećina NATO snaga stigle su iz Kanade i Evrope. Više od hiljadu evropskih i kanadskih vojnika je poginulo u borbi protiv terorizma u Avganistanu. Čini mi se da je Avganistan dokaz da NATO važan i za SAD i za Evropu, i da jedne druge štitimo i branimo“.\nGlas Amerike: Da li NATO može da pomogne u rešavanje migrantske krize?\nStoltenberg: "NATO već pomaže Evropskoj uniji i NATO saveznicima Turskoj i Grčkoj da se nose sa migrantskom i izbegličkom krizom. Stacionirano je nekoliko NATO brodova koji pružaju nadzor i praćenje situacije, koje pomažu Turskoj i Grčkoj, kao i evropskoj obalskoj straži Fronteks, da tu krizu lakše regulišu“.\nStoltenberg: "NATO je trenutno angažovan u procesu primanja novog člana, Crne Gore. Odlučio je da pozove Crnu Goru da se pridruži Alijansi. Sada radimo na finalizaciji konačnih razgovora u tom cilju. NATO će potom biti angažovan i na pospešivanju procesa ratifikacije u nacionalnim parlamentima. Znači NATO će na kraju dobiti novog 29. člana Alijanse“.


Ni drugi snežni talas ne ugrožava saobraćaj i kretanje pešaka – RADIO TELEVIZIJA BOR\nNi drugi snežni talas ne ugrožava saobraćaj i kretanje pešaka\nBOR – Nakon dužeg perioda bez snega, od petka su komunalci u Boru imali posla na terenu, a nakon prvog naleta pre vikenda, snežne padavine su od jutros ponovo intenzivirane, pa su ekipe JKP „3.oktobar“ spremne za novi talas snega koji će, prema najavama meteorologa potrajati nekoliko dana.\n„Praktično od petka, od ranih jutarnjih časova, sneg pada sa manjim ili većim intenzitetom, pa su naši radnici sve vreme na terenu. Posipaju se ulice solju, čisti i uklanja sneg sa kolovoza, trotoara i parking prostora, održavamo puteve prema seoskim Mesnim zajednicama, a u proteklih 48 sati imali smo angažovanje mehanizacije za potrebe pomoći u uklanjanju problema na distribuciji električne energije gde je to bilo traženo. Situacija je za sada stabilna, svi putevi prema selima su prohodni putevi sva tri prioriteta u gradu su očišćeni od nanosa snega praktično do asfalta, trotoari su prohodni i svuda gde je bilo moguće ukloniti sneg , to je i učinjeno. I dalje ima situacija da je veliki broj parkiranih vozila na trotoarima najviše u gornjim delovima grada, ali trudimo se koliko je to moguće da regulišemo i takve situacije kako bi pešaci mogli nesmetano da se kreću“, kaže Igor Mitrović,direktor JKP „3.oktobar“.\nAko se ostvare najave prognostičara, biće neophodno upotrebiti svu raspoloživu mehanizaciju, rasporediti ekipe i kontinuirano, 24 časa otklanjati sneg, za šta je borska komunalna služba spremna. Lokalna samouprava je pomogla da se obezbedi dovoljna količina soli i agregata, kaže Mitrović, a ljudi, ispravne mehanizacije kojima raspolaže JKP „3.oktobar“ je dovoljno za naredni period, pa zastoja ka seoskim putnim pravcima i kolapsa u gradu ne bi trebalo da bude.\nTags: dovoljno agregata, grad bor, jkp 3 oktobar bor, novi snežni talas, očišćene ulice sva tri prioriteta, prohodni putni pravci ka selima, saobraćaj se odvija neometano, sneg, trotoari\nPrevious Pune tezge, ali nigde kupaca\nNext Naplata poreza na imovinu zadovoljavajuća


Južni gradski izlaz: Trebinjski maturanti zasadili platane | Trebinje Danas\nMaturanti trebinjskih srednjih škola zasadili su danas deset stabala platana na dijelu južnog gradskog izlaza, koji bi, kako je zamišljeno trebalo da nosi ime „aleja maturana“.\nDirektor AD „Komunalno“ Nedjeljko Lambeta istakao je da su na ovu ideju došli u saradnji sa učenicima, nakon saznanja da su se u Trebinju, u slične aleje sadila drveća sedamdesetih i osamdesetih godina prošlog vijeka, ali da je ta akcija vremenom prestala.\n„Ovaj dio Trebinja dobija sasvim novi izgled, zbog čega smo i odlučili da prva aleja u koju su platane zasadili učenici bude upravo ovdje. Sa ovom akcijom ćemo nastaviti i u narednim godinama“, naveo je Lambeta.\nUčenik Centra srednjih škola Srđan Domazet kazao je da mu je drago što su posađeni platani i što Trebinje dobija prvu aleju koju su zasadili učenici .


Opovo : Ravnanje atarskih puteva u Sakulama - Radio televizija Pančevo\nOpovo : Ravnanje atarskih puteva u Sakulama\nJužni Banat Opovo Vesti\n7. marta 2019. 0719\nNešto više od tridesetak poljoprivrednika danas se okupilo u Sakulama kako bi sproveli akciju ravnanja atarskih puteva (lenija) pred početak prolećne sezone poljskih radova. Podeljeni u nekoliko grupa Sakuljani su sa svojim traktorima i mehanizacijom izašli na nekoliko atarskih lokacija.\nJedan od organizatora akcije Srba Stanojev zahvalio se svima koji su danas došli da učestvuju u akciji, kao i lokalnoj samoupravi na podršci.\n„Ravnanje atarskih puteva je veoma bitno za nas poljoprivrednike jer imamo puno posla u polju. Ravnamo sve puteve u ataru kojih ima oko 50 hektara, a nas 30 – 35 podelili smo se u šest grupa sa zadatkom da te puteve dovedemo u funkcionalno stanje. Od lokalne samouprave smo dobili gorivo i obezbeđen je zajednički ručak, a zahvalio bih se i svima koji su danas došli sa svojom mehanizacijom i izdvojili vreme“, rekao je Stanojev.\nPredsednik opštine dr Zoran Tasić i direktor JP „Mladost“ Opovo Dragan Živković obišli su današnju akciju, a predsednik opštine je najavio nastavak ovakvih aktivnosti i već za sutra sastanak sa poljoprivrednicima iz Barande kako bi se ista akcija uz podršku lokalne samouprave organizovala u njihovom ataru.\n„Uloga lokalne samouprave jeste obezbeđenje sredstava koja su neophodna za realizaciju ovakvih akcija. Mi smo obezbedili 1500 litara dizela, organizovaćemo ručak za sve ove ljude koji su se danas volonterski odazvali, a epilog cele priče biće uređenje i priprema atarskih puteva za prolećne radove. Sutra imam sastanak sa poljoprivrednicima iz Barande gde ćemo zajednički pokušati da se dogovorimo da organizujemo istu ovakvu akciju i u Barandi, tako da je ovo ujedno poruka i za Opovčane i Sefkerince“, poručio je predsednik opštine.\nPored ove podrške, Tasić je istakao da će komunalno preduzeće po zahtevu poljoprivrednika obezbediti još 500 metara kamenog agregata, koji će biti neophodan za nasipanje i revitalizaciju onih depresija koje su najkritičnije u sakulskom ataru što će biti urađeno u narednih desetak dana.\nUčesnici akcije su zadovoljni pruženom podrškom od strane lokalne samouprave i ističu praksu dobre saradnje u poslednjih nekoliko godina.\nNenad Martinov ističe da su uvek dobijali gorivo za akcije ravnanja puteva i da im to puno znači jer je prošle godine bilo kišovito što je izazvalo oštećenje puteva zbog čega se „lome“ mašine i sporije ide u polje. I Goran Martinov ističe štetu koja se nanosi mehanizaciji na lošim putevima ali i odziv Sakuljana u ovakvim akcijama i spremnost lokalne samouprave da ih podrže.\nVeć za nekoliko dana ravnanje atarskih puteva se očekuje i u baranđanskom ataru, a poziv je od strane lokalne samouprave upućen i poljoprivrednicima u Opovu i Sefkerinu.\nPančevačko “Zelenilo” spremilo iznenađenje za 8.mart\nMilenko Jovanov(SNS): Današnji stav SzS dokazuje da se Đilas i Jeremić plaše ispitivanja porekla imovine\nNikoleta Dragaš 21. marta 2020. 20. oktobra 2020.\nPančevo u Šarenici\nMica Milakov 7. februara 2020. 8. februara 2020.


BAZAR PRIJATELJSTVA sa migrantima u motelu | VRANJENEWS\nBAZAR PRIJATELJSTVA sa migrantima u motelu\nCentar za društvene integracije organizovao je manifestaciju "Bazar prijateljstva" u Motelu Vranje, na kojoj su migranti i tražioci azila predstavili radove koje su u prethodna tri meseca izrađivali na radionicama.\nKoordinatorka projekta Anita Stojanović rekla je da su izloženi predmeti prodavani po simboličnim cenama građanima koji su želeli da na ovaj dan upoznaju kulture drugih naroda.\n- Predstavljeni su predmeti izrađeni od drveta, zemljane posude, ručni radovi, portreti, nakit, umetničke slike, kao i hrana iz zemalja iz kojih migranti dolaze (Avganistan, irak i Iran). Takođe, predstavljena je i muzika kroz kulturno umetnički program na kome su predstavljene tradicionalne igre i pesme migranata - kazala je Stojanovićeva.\nPosetioci su imali priliku da probaju tradicionalna jela iz Avganistana, Irana i Iraka.\n–Jezička barijera nije predstavljala problem u komunikaciji, jer su muzika i umetnost povezali sve prisutne koji su igrali i pevali - kaže sagovornica.\nPosetioci su dobili brošuru „Bazar prijateljstva“, koju potpisuje Anita Stojanović, koordinatorka projekta.


Nastavlja se sa ulaganjima u sportsku infrastrukturu\nMinistar omladine i sporta u Vladi Republike Srbije Vanja Udovičić obišao je danas završne radove na atletskoj stazi nacionalnog trening centra kraljice sportova u Beogradu.\nUdovičić je tom prilikom poručio da se nastavlja sa ulaganjima u sportsku infrastrukturu, kako bismo svakodnevno proširivali sve brojniju sportsku porodicu, jer Srbija jeste zemlja koju prepoznaju kao zemlju sporta i šampiona.\nOn je naglasio da je atletska dvorana dom srpske atletike, mesto gde se najmlađi upoznaju sa kraljicom sportova, ali i centar koji ispunjava sve uslove za vrhunsko bavljanje atletikom i organizaciju međunarodnih atletskih takmičenja.\nPrema njegovim rečima, ulaganjem u izgradnju spoljašnje atletske staze dajemo dodatnu vrednost ovom modernom sportskom objektu, gde treniraju i stasavaju novi atletski šampioni.\nNakon veoma uspešnog domaćinstva Evropskog prvenstva u atletici u dvorani pre četiri godine, u martu ćemo biti domaćini i Svetskog dvoranskog prvenstva, napomenuo je ministar.\nTo je, kako je rekao, dokaz da međunarodne sportske organizacije prepoznaju Srbiju kao zemlju koja ima sve kapacitete da ugosti ceo svet i bude pouzdan partner na svetskom nivou za organizaciju najprestižnijih atletskih takmičenja.


Vesti online / Vesti / Svet / Sirijski ministar objasnio: Evo zbog čega je oboren Su-24\nTurci su ruski avion oborili iznad Sirije: Suhoj u plamenu\nTurski F-16 oborio je ruski avion kao odgovor na uništavanje stotina tankera koje su militanti terorističke organizacije Islamska država slali iz Sirije u Tursku. Svu naftu je kupovala naftna kompanija sina predsednika Turske Redžepa Tajipa Erdogana, saopštio je sirijski ministar informisanja Omran el Zubi.\n- Sva nafta je isporučivana kompaniji koja pripada sinu Redžepa Erdogana. U vezi sa tim, Turska je postala zabrinuta kada je Rusija počela da gađa infrastrukturu Islamske države i kada je uništila više od 500 tankera sa naftom. To je jako iznerviralo Erdogana i njegovo društvo. On ne izvozi samo naftu nego i pšenicu i umetnička dela - rekao je ministar.\nGovoreći o verziji Ankare, da je Su-24 oboren zbog kršenja vazdušnog prostora zemlje, El Zubi je rekao:\n- Napad na avion u sirijskom vazdušnom prostoru, bez upozorenja, kako je saopštio preživeli ruski pilot, potvrđuje još jednom da Turska laže. U početku su rekli da su poslali 10 upozorenja, a zatim saopštili da se avion nalazio iznad teritorije Turske 17 sekundi. Nemoguće je poslati 10 upozorenja za 17 sekundi - to tehnički nikako nije moguće.\n* Ankara štiti teroriste ID zbog para\nOmran el Zubi\nSVET Rusima jasno: Turci nam se svete jer smo otkrili njihovu vezu sa ID\nSVET Od ugovora sa Turcima, džihadisti zarade deset miliona dolara nedeljno\nPetak 27.11.2015. 12:41\nМогуће је да сина овог лудог турчина очекује блистава будућност...\nPetak 27.11.2015. 14:21\nSve jasno kao dan.....


(VIDEO) MALO JE POTREBNO DA BUKNU STARI SUKOBI! Dačić: Rat u Nagorno-Karabahu može biti upozorenje za sve u regionu! - Informer\n09:54 >> 10:11 Politika 0\nRts.rs/Informer.rs | 29. 09. 2020.\nMinistar spoljnih poslova Ivica Dačić kaže za RTS da se Srbija u sukobu Jermenije i Azerbejdžana u Nagorno-Karabahu ne stavlja ni na čiju stranu, već da je cilj da se sukobi prekinu i da se svi vrate za pregovarački sto. Poručio je da to može da bude dobro upozorenje za sve u regionu koliko je malo vremena potrebno da se ponovo zapale neki stari sukobi i koliko je važno čuvati mir i stabilnost u čitavom regionu. Govoreći o dijalogu u Briselu, Dačić kaže da Brisel izigrava gluvonemog medijatora koji nema snagu da udari pesnicom o sto.\n- Tu već više od 20 godina postoje strani pregovarači, takozvana Minska grupa za koju su govorili da nema nikakvog uspeha niti se interesuje da dođe do nekog rešenja. Njima je u interesu da taj sukob traje što duže - rekao je Dačić i dodao da je sama ta činjenica dovela do toga da malo pomalo dođe do nekog incidenta.\nUkazao je da su i Jermenija i Azerbejdžan naše prijateljske zemlje i prijateljski narodi.\n- Mi, naravno, apelujemo na prekid neprijateljstava, da se što pre vrate svi mirovnim pregovorima, ta Minska grupa koja je formirana pre 20 godina to i ima za cilj - naglasio je Dačić.\n- Ovo može da bude dobro upozorenje za sve u regionu koliko je malo vremena potrebno da se ponovo zapale neki stari sukobi i koliko je važno čuvati mir i stabilnost u čitavom regionu - poručio je Dačić.\n"EU izigrava gluvonemog medijatora, nema snagu da udari pesnicom o sto"\nKada je reč o dijalogu u Briselu, juče je trebalo da budu nastavljeni razgovori, međutim, kako je rekao specijalni predstavnik EU za dijalog Miroslav Lajčak, odlažu se zbog koronavirusa. Dačić kaže da je to formalni razlog za odlaganje tih razgovora.\n- Mislim da je suštinski razlog kao i uvek do sada opstrukcija Prištine i stalni pokušaji da se nameću neke teme, a da se pritom ne realizuje ono što je već potpisano i dogovoreno u Briselu. Ako je korona sada bila razlog za odlaganje, šta je bio razlog svih ovih sedam godina da se odlaže formiranje Zajednice srpskih opština i dokle oni to planiraju da odlažu - upitao je Dačić.\n- Kako oni misle da izgleda taj dijalog, da stalno ćete dalje da razgovarate o nekim temama, a da pritom ono što ste potpisali uopšte ne važi. Nije vam to potpisao niko treći, peti sa strane, to je potpisala, pored Tačija i mene, i Ketrin Ešton. Evropska unija mora da kaže ima li taj njen potpis neku vrednost - istakao je Dačić.\nDodao je da ne veruje da će da kaže, jer "oni stalno izigravaju gluvonemog medijatora ovih razgovora koji nema snagu da udari pesnicom o sto kada treba da se realizuje ovaj dogovor".\n- Priština bez toga to neće sigurno uraditi i oni će sada i ovaj Všingtonski sporazum gledati nekako da zaobiđu. Oni su ga potpisali samo da ne bi se svađali sa Amerikom, nadajući se i navijajući da Bajden pobedi, odnosno da Tramp izgubi na izborima, tako da oni neće morati da sporovode ono što su potpisali - naglasio je Dačić.\n"Prošla je ljubav između Prištine i onih koji su ih stvorili"\nPodsetio je da je Priština pre mesec dana pisala američkom državnom sekretaru Majku Pompeu pre mesec, dva dana zahtev da se ukine Sud za zločine OVK u Hagu i da se on vrati u Prištinu.\n- Oni su tražili ultimativno i u Vašingtonu da bude jedna odredba da se ukidaju ti međunarodni tribunali i ono što je sada najnovije je da oni imaju ustavne inicijative, odnosno inicijativu za promenu ustava gde će to učiniti neustavnim - dodao je Dačić.\nUkazao je da ovo što se dešava i što se hapse bivši pripadnici OVK je ustvari reakcija međunardone zajednice na to nastojanje Prištine.\n- Prošla je ljubav između Prištine i onih koji su ih stvorili, sada je vreme za svođenje računa, a taj račun i taj ceh mora da plati onaj ko ga je napravio. To znači da oni koji su počini zločine moraju da odgovoraju, zato se uskoro može očekivati i sve informacije koje dolaze iz Haga govore da će i Hašim Tači uskoro biti uhapšen - rekao je Dačić.\nPremijerka Ana Brnabić rekla je da je ova nedelja ključna za formiranje Vlade, a Dačić kaže da je ona verovatno mislila na to da će predsednik Vučić ove nedelje nastaviti razgovore o formiranju Vlade.\n- Ja sam predsednikom Vučićem svakog dana komuniciram i mi radimo na ovim državnim pitanjima. To nisu teme da li ćemo biti u Vladi, koliko ćemo imati ministarstava, ko će šta biti. Moj odnos sa Vučićem se nikada nije na to svodio - rekao je Dačić.\nIstakao je da je na njemu kao pobedniku izbora da diktira i formatira kakva Vlada želi da bude formirana, sa kojim partnerima i ko će obavljati koje funkcije.\n"Ja sam juče razgovarao sa njim, on mi je rekao da ćemo ove nedelje da razgovaramo o tome", dodao je Dačić.\nSrbija Ivica Dačić Šef diplomatije Jermenija Azerbejdžan\nDAČIĆ: Saradnja UNICEF-a i institucija u Srbiji vrlo dobra


Trebinje dobija novi prečišćivač otpadnih voda vrijedan 3,2 miliona KM | Trebinje Live\nTrebinje dobija novi prečišćivač otpadnih voda vrijedan 3,2 miliona KM\nU Gradskoj upravi danas je potpisan ugovor za projekat rehabilitacije postrojenja za prečišćavanje otpadnih voda čija je vrijednost 1.665.773 evra, od kojih je oko miliona evra donacija švedske Agencije za međunarodni razvoj i saradnju/SIDA/, dok će ostatak biti obezbijeđen iz kreditnih sredstava Evropske investicione banke.\nUgovor su potpisali gradonačelnik Trebinja Luka Petrović i Slaviša Đurić, predstavnik izvođača radova konzorcijuma "Pfeiffer Karkanias".\nPetrović je istakao da će radovi po ugovoru trajati 305 dana, te da će Trebinje, nakon više od 38 godina upotrebe prečistača voda, dobiti neophodnu kvalitetnu revitalizaciju za njegovu upotrebu u narednih 20 godina.\n"Ovaj projekat je treća komponenta od više njih koji se realizuje kroz Projekat `Vodovod i kanalizacija Republike Srpske`", rekao je Petrović.\nOn je napomenuo da je ukupna vrijednost projekta, koji se sastoji iz pet komponenti, 6,25 miliona evra od čega su 50 odsto sredstva EIB-a, 35 odsto su grantovska sredstva Vlade Srpske, a 15 odsto su sredstva Grada Trebinja.\nPetrović je dodao da sredstva Grada Trebinja sufinansira Sida.\nPredstavnik izvođača radova Slaviša Đurić zahvalio je Gradu Trebinju što su njih izabrali za ovako značajan posao i poželio uspješnu saradnju na zadovoljstvo svih učesnika.\nOn je istakao da je riječ o ozbiljnoj kompaniji koja iza sebe ima realizaciju velikih i značajnih projekata, napominjući da su nedavno završili postrojenje otpadnih voda u Bihaću, jedno od prvih u BiH koje je dobilo upotrebnu dozvolu.\n„Drugi, veoma važan cilj je zaštita životne sredine i smanjenje negativnog efekta klimatskih promjena, što je za nas jako važan aspekt i sve što Švedska radi i podržava u BiH ide zapravo u tom pravcu“, dodala je Berstrom.


Zastava oružje izvozi u SAD - ugovor vredan 235 miliona dolara - Ekonomija - Dnevni list Danas\nPočetna » Ekonomija » Zastava oružje izvozi u SAD – ugovor vredan 235 miliona dolara\nKragujavačka fabrika Zastava oružje saopštila je da je sklopila ugovor o izvozu lovačkog i sportskog oružja u Ameriku u vrednosti od 235 miliona dolara i da to predstavlja povratak te kompanije na zahtevno američko tržište.\n„Ovim ugovorom fabrika obezbeđuje poslovnu stabilnost preduzeća koje je stub srpske namenske industrije, ali i stvara mogućnosti za tehničko-tehnološko usavršavanje proizvodnog procesa“, navodi se u saopštenju koje je potpisao generalni direktor kragujevačke fabrike Mladen Petković.\nKako je saopšteno, poslednji ugovor o izvozu u SAD je „kruna“ poslovnih aktivnosti aktuelnog menadžmenta.\nOvi poslovi su, kako se navodi, pored finansijske stabilnosti omogućili i kvalitetnije brendiranje Zastavinog oružja na „najzahtevnijem“ američkom tržištu.\nizvoz oruzjaSADZastava oružjeKragujevac


You are at:Home»Vesti»Dva internacionalna priznanja za srpske softverske inženjere\nBy Vesna Kovačević on\t 15/10/2019 Vesti\n„Od Namicsovog dolaska u Srbiju, naše kolege iz beogradske kancelarije redovno osvajaju nagrade na najvećim svetskim i evropskim takmičenjima. Nezavisno od toga da li rade u „dot-netˮ, Front-end, Java tehnologijama ili razvijaju mobilna rešenja, oni pokazuju da imaju osećaj za to ono je ljudima potrebno u vremenu digitalizacijeˮ, ističe Keler.\nJedno od priznanja nazvano je Sitecore Experience Award i dodeljuje se za rad na Sitecore platformi – sistemu za upravljanje sadržajem. Namicsov tim osvojio je nagradu u kategoriji Best Commerce Experience za najuspešnije rešenje u e-trgovini, a u pitanju je veb sajt za jednu od prodavnica satova i nakita sa najdužom tradicijom u Švajcarskoj – Bucherer. Veb sajt je razvijao „dot-netˮ tim iz beogradske kancelarije.\nSoftverska agencija Namics više od 20 godina omogućava digitalnu transformaciju poslovanja. Trenutno zapošljava oko 550 profesionalaca u Sent Galenu, Cirihu, Frankfurtu, Minhenu, Hamburgu i Beogradu gde ima timove za Java, .NET i Frontend programske jezike, Salesforce timove, kao i timove za mobilna rešenja, dizajn i QA. U novembru 2018. godine Namics se spojio sa Merkleom, svetskim liderom za digitalna rešenja zasnovana na podacima, omogućivši softverskim inženjerima da savladaju nove usko-specifične oblasti.


Piše: Suzana Lakić\nFoto: Snežana Krstić, Dušan Milenković, Oliver Bunić, Shutterstock, Wavebreak / Profimedia / RAS Srbija\nRadnici i penzioneri: I pomoć i povišica\nNovčana jednokratna pomoć uskoro čeka i penzionere i zdravstvene radnike. Najstariji tokom februara treba da očekuju po 20.000 dinara, dok će zaposleni u zdravstvu, krajem januara, najkasnije početkom februara, dobiti po 10.000 dinara pomoći.\nCeo javni sektor, ali i penzioneri od danas treba da računaju i na redovne povišice, a na listi za veća primanja su i radnici koji primaju minimalac.\nPovišice će dobiti zaposleni u socijalnim službama, zdravstvu i vojsci... Njima sleduju plate veće za oko 8 odsto, dok će ostali moći da očekuju platu veću za procentni bod manje tj. 7 odsto.\nNajstariji u Srbiji takođe mogu da očekuju i povećanje penzija. Svih 1,7 miliona penzionera od januara čeka linearno povećanje penzija od 5,9 odsto. To u suštini znači da će prosečna penzija, koja je do skora bila 29.400 dinara, biti uvećana za 1.700 dinara na 31.100 dinara. Naravno, oni sa većim penzijama će proći bolje, ali kako je najveći procenat penzionera koji imaju mesečna primanja između 15.000 i 20.000 dinara (oko 17 odsto), imaće više u novčaniku između 900 i 1.200 dinara.\nOve 2022. godine, dame u starosnu penziju mogu sa 63 godine i četiri meseca života, umesto 63 godine i dva meseca, koliko je bilo potrebno da imaju za penzionisanje u 2021. godini. Potreban broj godina radnog staža ostaje isti i iznosi minimum 15 godina.\nŠto se tiče prevremene penzije u ovoj godini, granica se pomera i za žene i za muškarce.\nMuškarci su 2021. godine u prevremenu penziju išli sa 40 godina staža osiguranja i najmanje 59 godina. Ove godine idu sa 40 godina staža osiguranja i najmanje 59 godina i šest meseci života.\nŠto se tiče prevremene penzije za dame, uslov za njih u 2021. je bio 58 godina i četiri meseca života. Uslov je i da imaju minimum 39 godina i četiri meseca staža. Za tekuću, 2022. je to 39 godina i osam meseci staža osiguranja i najmanje 59 godina života.\nU Srbiji je, inače, Zakon o penzijskom i invalidskom osiguranju izmenjen 2014. godine. Od tada se za žene svake godine menjaju uslovi za penziju i to po pravilu da se starosna granica pomera u rasponu od dva do šest meseci godišnje. I tako sve do 2032. godine kada će dame moći da idu u penziju sa 65 godina starosti, godinu dana i deset meseci duže nego danas.\nMinimalac 35.000 dinara\nOd 1. januara povećava se i minimalna zarada, i to za 9,4 odsto. Minimalna mesečna zarada biće 35.000 dinara, 3.000 dinara više nego prošle godine. Cena radnog sata u Srbiji u periodu januar-decembar 2022. godine iznosiće 201 dinar.\nDruga olakšica se odnosi na poslodavce - pravna lica koji u okviru svoje delatnosti na teritoriji Srbije obavljaju istraživanje i razvoj, u vidu oslobođenja od plaćanja 70 odsto obračunatog i obustavljenog poreza na zarade lica koja su neposredno angažovana na poslovima istraživanja i razvoja.


by Marija Dedić\t09/02/2021\nTri stotine kontejnera za reciklažu staklene ambalaže stiže u Niš, zahvaljujući regionalnom projektu „Upravljanje staklenom ambalažom na Zapadnom Balkanu“ koji u saradnji sa lokalnom samoupravom sprovodi Nemačka organizacija za međunarodnu saradnju (GIZ), zajedno sa kompanijom „Sekopak“ i NALED-om kao implementacionim partnerom.\nKako je Niš najveći grad od svih u kojima se sprovodi projekat, zamenica gradonačelnice Dušica Davidović izrazila je zahvalnost partnerima i istakla da je izuzetno važna činjenica da kontejneri neće biti postavljeni samo u gradskom jezgru nego i u seoskim područjima.\n– Grad Niš će pružiti maksimum pri edukaciji i podizanju svesti građana o benefitima reciklaže staklene ambalaže – rekla je zamenica gradonačelnice Niša.\nU Srbiji se reciklira samo 44 odsto staklene ambalaže\nO rasporedu lokacija tri stotine kontejnera u Nišu i operativnom upravljanju procesom prikupljanja staklene ambalaže rukovodiće JKP „Medijana“ Niš.\n– Osim pozicioniranja kontejnera na način da budu lako dostupni građanima, nastojaćemo da posebno animiramo ugostitelje, jer će oni, uz stanovništvo, biti primarni izvor ambalažnog staklenog otpada – kazao je direktor JKP „Medijana“ Niš, Dragoslav Pavlović.\nKontejneri stižu i u Sombor, Kragujevac, Varvarin\nDirektorka za dobru upravu NALED-a Ana Ilić najavila je izradu vodiča na osnovu kog će i opštine koje ne učestvuju u projektu moći da uspostave optimalan sistem upravljanja staklenom ambalažom.\n– Iskustva Niša i drugih opština u kojima će se pilotirati projekat, biće dragocena za razvoj efikasnog i ekonomski isplativog sistema za upravljanje staklenom ambalažom, koji ćemo onda biti u prilici da preporučimo i drugim gradovima i opštinama u Srbiji – poručila je Ilić.\nKompanija „Sekopak“, kao operater ambalažnog otpada i jedan od nosilaca projekta, obezbediće tehničko i praktično znanje, ekspertizu i iskustvo, pri implementaciji sistema sakupljanja staklene ambalaže u Nišu i drugim pilot-opštinama.\n– Zemlje članice Evropske unije recikliraju 70 odsto staklene ambalaže godišnje, dok u Srbiji ta količina iznosi tek 44 odsto. Ovim projektom želimo da povećamo procenat prikupljenog stakla za 20 odsto, rekla je o ciljevima projekta marketing menadžerka „Sekopaka“ Milica Kuzmanov.\nRegionalni projekat „Upravljanje staklenom ambalažom na Zapadnom Balkanu“ osim u Nišu, sprovodi se i u Somboru, Kragujevcu i Varvarinu, kao i u odabranim pilot opštinama u Bosni i Hercegovini i Severnoj Makedoniji.\nTags: ana ilić,dragoslav pavlović,dušica davidović,giz,jkp medijana niš,milica kuzmanov,naled,sekopak,staklena ambalaža,stakleni otpad,Upravljanje staklenom ambalažom na Zapadnom Balkanu


Kesić: Pretnja sankcijama RS pogrešna politika – Zvornik Danas\nNaslovna/naslovna/Kesić: Pretnja sankcijama RS pogrešna politika\nBEOGRAD – Analitičar Obrad Kesić kaže da je prijetnja sankcijama RS od dijela međunarodne zajednice zbog referenduma potpuno pogrešna politika jer to dovodi do eskalacije krize i vodi BiH u nepredviđenom pravcu.\n„Takve najave vode do političke paralize, gde se ne rešavaju osnovni problemi, zato što se političke stranke, pogotovo među Bošnjacima, nadaju da će međunarodna zajednica da rešava probleme na način koji njima najviše odgovara, a na štetu RS“, rekao je Kesić.\nOn je dodao da već duže ne postoji volja među bošnjačkim liderima da se naparavi kompromis i izvuče zemlja iz krize.\nUpitan da li je Srbija uvučena u konflikt sa međunarodnom zajednicom on je rekao da je referendum olakšao poziciju Srbije, jer je pokazao da RS ima rukovodstvo, zrelost i političke institucije koje funkcionišu u zaštitu interesa sopstvenih građana i ne može Srbija previše da utiče.\n„Srbija je garant Dejtonskog sporazuma, nema interes da ulazi u unutrašnje političko prepucavanje, kao što rade zapadne ambasade. Srbija je zauzela principijelan stav po tom pitanju“, naglasio je Kesić, prenosi RTS.\nDramatično upozorenje mitropolita Amfilohija: Vlast izaziva i priprema građanski rat\nOdobreno testiranje dvije vakcine na ljudima\nZbog mešetara BiH pred sankcijama Ruske federacije


Nije bilo recci o referendumu u Republici Srpskoj, rekao je predsednik Vlade Srbije Vojislav Kosstunica nakon sastanka u Banjaluci sa zvaniccnicima ovog BiH entiteta. On je istakao da je stav njegove Vlade mnogo siri od jednog pitanja kao sto je referendumsko. "Ukoliko postoji drzava u regionu kojoj je stalo da se primenjuje Dejtonski sporazum, kao i Rezolucija UN 1244 o Kosovu, onda je to Srbija", naglasio je Kosstunica.\nPredsednik Republike Srpske je kazao da danasnji sastanak nije nikakava konspiracija, ili neki novi srpsko-srpski odnosi, vec dogovor i afirmacija onoga sto se dobilo kroz medjunarodni akt, Dejtonski mirovni sporazum.\nKomentirajuci stav predsedavajuceg Saveta ministara BiH Adnana Terzica da Srbija moze ici u Evropu preko Sarajeva, a ne preko Banje Luke, Kostunica je kazao da ce se Srbija pribliziti Evropi preko Beograda, a ujedno dobro saradujuci sa svim svojim susedima, i sa Sarajevom i Banjom Lukom.\nOn smatra da je Srbija do sada pokazala da joj je podjednako stalo do saradnje s BiH u celini i posebno s RS-om.\n"Ako bi se napravila mala statistika mojih posjeta BiH moglo bi se ustanoviti da je daleko vise bilo posjeta Sarajevu, nego Banjoj Luci", kazao je Kostunica kojem je ovo prva zvanicna poseta nakon sto je Srbija postala nezavisna drzava izdvajanjem Crne Gore iz drzavne zajednice.


TV Bečej • Vukašin Ljubojev • 1. decembar 2021. • 14:41 •\nKancelarija za mlade opštine Bečej proslavila je 15 godina rada i postojanja.\nOd ove godine, jedna od najaktivnijih kancelarija za mlade u Srbiji, funkcioniše u novom prostoru, koji je namenjen za okupljanje mladih, nevladinih organizacija koje se bave mladima i svih onih u čijem fokusu je kreiranje sadržaja za omladinu na teritoriji opštine Bečej.\nMandić je naglasio da Kancelarija za mlade danas predstavlja snažan operativan i kreativan mehanizam lokalne samouprave, kao i da se kroz finansijsku podršku viših nivoa vlasti, ali i sredstvima iz sopstvenog budžeta, kontinuirano ulaže u kapacitete koji su od značaja za mlade sa teritorije opštine Bečej.\nGovoreći o omladinskim prostorima na teritoriji opštine Bečej, Mandić je kazao da će u narednom periodu mladi u Mileševu i Radičeviću dobiti prostor za okupljanje, druženje i realizaciju aktivnosti, kao što je to slučaj sa mladima u Bačkom Petrovom Selu i Bačkom Gradištu.\nPovodom jubileja upriličeno je proglašenje pobednika ovogodišnjeg foto-konkursa pod nazivom „Bečej noću“. Među 40 prijava, stručni žiri odabrao je najkvalitetnije i najkreativnije radove, a najbolji među najboljima dobio je fotoaparat.\nIstekom ove kalendarske godine ističe i Lokalni akcioni plan za mlade. Sednica Saveta za mlade zakazana je za 6. decembar kada će biti doneta strategija koja se odnosi na reviziju i izradu LAP-a.


► Najmanje 20 žrtava u sukobima u Indiji tokom posete Trampa\nKako prenosi agencija AP pozivajući se na lokalne zvaničnike, strahuje se da bi broj žrtava mogao biti veći jer je u bolnicama veliki broj povređenih. Portparol policije Nju Delhija Anil Kumar rekao je da je u sukobima povređeno najmanje 189 osoba.\nVlasti Nju Delhija zatražile se od vlade premijera Narendre Modija da pošalje vojsku u severoistočnu oblast Nju Delhija u kojoj su izbili sukobi.\nNa televizijskim snimcima vide se ostaci oštećenih vozila na ulicama, kamenje i zapaljene gume u najteže pogođenim područjima, koji svedoče o borbama dve strane.\nU nasilju je, prema podacima policije, poginuo jedan policajac pogođen kamenicom, a više od 10 ih je povređeno.\nGnevni hinduisti, naoružani krampovima i štanglama, i juče su u glavnom gradu Indije bacali kamenice na muslimane, a nasilje je bacilo senku na prvu posetu predsednika SAD Indiji.\nNasilni sukobi traju u Indiji otkako je vladajuća nacionalistička većina 11. decembra usvojila u Parlamentu zakon koji omogućava da se državljanstvo Indije po ubrzanoj proceduri daje strancima niza veroispovesti s juga Azije, sem muslimanima.\nTramp je tokom posete Indiji odbio da komentariše taj zakon: "Ne želim da govorim o tome. Želim da to ostavim Indiji i nadam se da će doneti ispravnu odluku za narod".\nNa masovnom skupu u Ahmedabadu u utorak u Trampovu čast, on je hvalio versku toleranciju u Indiji, rekavši da se pripadnici mnogih vera "mole Bogu u harmoniji, jedni uz druge".


U septembru gotov put Kragujevac-Batočina – Veliki Park\nPrema najavama ministarke građevinarstva, Zorane Mihajlović, saga oko izgradnje puta Kragujevac-Batočina privodi se kraju. Izgradnja poslеdnje dеonice dužinе pеt kilomеtara, biće okončana u septembru. Značaj ovom obećanju je poseban, obzirom da je dat u Kragujevcu, na samom gradilištu.\nRadovi na izgradni deonice puta Kragujеvac-Batočina nastavljeni su sredinom aprila, a izvođač radova je Preduzeće za puteve Kragujevac.\n“U septembru ćemo imati potpuno završenu dеonicu puta Kragujеvac-Batočina. Predugo se čeka, predugo se radilo na njoj, ali ne bih sada ulazila u razloge. Ono što mislim da je važno i ono zbog čega sam ponosna na sektor grđevinarstva i putarsku industriju, jeste da su ljudi radili sve vreme, a to znači za vreme vanrednog stanja i epidemije Korona virusa. Zbog toga jedno veliko hvala svim kompanijama, investitorima, izvođačima i radnicima, što su bili na gradilištima”, rekla je Zorana Mihajlović.\nIz resornog ministarstva je saopšteno da je put Kragujevac-Batočina važan za povezivanje Kragujevca sa Koridorom 10, kao i da prеostalih pet kilometara puta, koji se trenutno gradi, povеzujе opštine Lapovo i Batočina.\nBilo je i ranije najava, datih u izbornim kampanjama sličnim ovoj. Ipak čini se da obzirom na broj radnika, mehanizacije i činjenice da je zaista krajnji rok relativno blizu a izgrađenost deonice takav da bi to do septembra moglo da bude završeno, iako ne bez napora, možda se konačno u septembru i provozamo ovim putem bez zastoja i gužvi, na novom asfaltu i u punom profilu od četiri trake.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan мај 15, 2020


Litvanija je nedavno započela izgradnju ograde od žilet-žice na granici sa Bjelorusijom duge 550 kilometara.\nLitvanski parlament usvojio je zakon kojim se odobrava masovno pritvaranje migranata i ograničava njihovo pravo na žalbu.\nTakav potez je preduzet u sklopu nastojanja da se odvrati veliki broj ljudi koji prelaze u Litvaniju iz susjedne Bjelorusije, prenosi agencija Reuters.\nOd početka godine više od 1.700 ljudi ušlo je u Litvaniju iz Bjelorusije, a samo u julu oko 1.100. Do sada je u Litvaniju ulazilo oko 100 migranata godišnje.\nZvaničnici Litvanije i Evropske unije optužili su Bjelorusiju da migrante koristi kao političko oružje, kako bi vršila pritisak na Evropsku uniju zbog sankcija Minsku.\nZakon ima za cilj "da Iračanima i drugima pošalje poruku da ovo nije pogodan put, uslovi ovdje neće biti dobri", rekla je ministrica unutrašnjih poslova Litvanije Agne Bilotaite predstavljajući zakon.\nRekla je da takvi migranti "nisu stvarni azilanti", već "oružje protiv Litvanije" bjeloruskog predsjednika Aleksandra Lukašenka, nakon što je obećao odmazdu zbog sankcija Evropske unije.\nNovi zakon zabranjuje svako puštanje migranata iz pritvora šest mjeseci nakon njihovog dolaska, ograničava pravo na žalbu odbijenim tražiocima azila i predviđa da migranti mogu biti deportovani dok se njihove žalbe razmatraju.\n"Zakon predstavlja potencijalno kršenje ljudskih prava i ne odgovara direktivama Evropske unije", rekla je za Reuters direktorica litvanskog Crvenog krsta Egle Samuchovaite.\nLitvanija je nedavno započela izgradnju ograde od žilet-žice na granici sa Bjelorusijom, duge 550 kilometara.


ABA liga – Mačvan MVP 17. kola - Sportske.net\nABA liga – Mačvan MVP 17. kola\nKošarkaš Partizana najkorisniji je igrač minulog kola u regionalnoj ligi.\nKošarkaški klub Partizan NIS je u seriji od četiri pobede, učsvrstio je svoju poziciju na mestu broj 4, koje vodi u plej-of regionalnog takmičenja.\nIzabranici Duška Vujoševića su u dobroj formi, jedan od najzaslužnijih i najistaknutijih igrača je svakako Milan Mačvan, koji je bio i najkorisniji igrač kola koje je za nama.\nSa 21 poenom, 7 skokova i 2 asistencije protiv Olimpije, Mačvan je ostvario ukupni indeks od 30 bodova.\nSrpski košarkaš se nakon tihog perioda vratio u formu. Podsetimo da se Mačvan ekipi Partizana priključio nakon pripremnog perioda, na startu su ga omele i povrede, sve što mu je trebalo je vreme i strpljenje.


Povodi - datum: 2019-11-02 IZ MINISTARSTVA ZDRAVLJA TVRDE DA RASKID UGOVORA TRAŽE NEMEDICINSKI RADNICI\nOsoblje ispred Kliničkog centra Iz KCCG želi da ode 101 zaposleni\nIz Ministarstva zdravlja je saopšeno da je Kliničkom centru Crne Gore 101 zaposleni podnio zahtjev za sporazumni prestanak radnog odnosa uz isplatu otpremnine, nakon što je „Dan“ objavio da u svim ustanovama čak 296 ljekara i medicinskih radnika žele da odu. Iz Ministarstva zdravlja ističu da kada je riječ o mjerama Plana optimizacije javne uprave Crne Gore 2018–2020.godine, u sistemu zdravstva od ukupnog broja pristiglih zahtjeva najveći dio odnosi se na nemedicinski kadar, kao i na kadar koji ubrzo stiče uslov za odlazak u penziju.\n– Od broja zahtjeva u KCCG, inicijalno odobrenje od strane starješine organa, odnosno direktora ustanove, dobilo je njih 12. Svih 12 zainteresovanih zaposlenih koji su dobili inicijalno odobrenje pripadaju nemedicinskom kadru. Samo podnošenje zahtjeva od strane zaposlenih, odnosno iskazivanje njihovog interesovanja za ostvarivanje prava na otpremninu putem ovog mehanizma ne znači da će ovoliki broj sporazuma u konačnom biti zaključen.\n– Naime, starješina organa, odnosno direktor ustanove, odlučuje po svakom zahtjevu zaposlenog tako što isti može odobriti ili odbiti. Prema dostupnim podacima, inicijalno odobrenje starješine su dale za oko 150 zaposlenih, što ne predstavlja ni trećinu ukupno podnijetih zahtjeva u sektoru zdravstva – navode iz ministarstva.\nIz ministarstva ističu da je Vlada na poslednjoj sjednici od 24. oktobra 2019. godine donijela izmjene i dopune Odluke o otpremnini u slučaju sporazumnog prestanka radnog odnosa zaposlenih u javnom sektoru, koje predviđaju da se sporazum o prestanku radnog odnosa ne može zaključiti sa zaposlenim koji obavlja poslove koji su od posebnog značaja za nesmetano i redovno vršenje poslova neophodnih za ostavarivanje nadležnosti organa, odnosno pravnog lica u kome je zaposleno to lice.\n– Primjena ove mjere osiguraće da ključni medicinski kadar, bez koga javne zdravstvene ustanove ne mogu funkcionisati, ne napusti radna mjesta koristeći mehanizam sporazumnog prestanka radnog odnosa uz isplatu otpremnine, već je namjera da optimizujemo broj zaposlenih u skladu sa stvarnim potrebama organa i institucija u javnom sektoru – navode iz tog resora.\nOdlasci ne brinu Vladu\nDemokratska Crna Gora je saopštila da je nakon što je nedavno objavljen podatak da 70 odsto mladih u Crnoj Gori želi da napusti zemlju, niska žalosnih podataka, za koje se aktuelna vlast slobodno može osjećati odgovornom, produžena nedavno podatkom o broju medicinskih radnika koji su se prijavili na javni poziv Ministarstva javne uprave za raskid ugovora o radu.\n– Da li je potrebno reći da je sistem koji napuštaju ljekari i medicinski radnici odavno zreo za liječenje? Postavlja se pitanje šta je Ministarstvo zdravlja, koje je upoznato sa svim ovim podacima, preduzelo da ne bismo gubili ljekare i medicinske radnike – navode u saopštenju.\nVeće plate za ljekare\nSocijaldemokrate Crne Gore su u reagovanju na navode SDP-a poručili toj partiji da prestane da zloupotrebljava zdravstvene radnike, jer su se njeni partijski šefovi imali kad u osamnaestogodišnjem učešću u vlasti boriti za medicinare.\n– Javnosti je više nego očigledno da SDP-u smeta što će u mandatu ministra iz redova SD doći do povećanja zarada zaposlenih u zdravstu. Što se trenutno na specijalizaciji i užoj specijalizaciji nalazi 405 ljekara iz Crne Gore za čije školovanje država izdvaja oko tri miliona eura godišnje, obezbjeđujući i dodatna sredstva za odvojeni život i zarade, a da su se tokom poslednje dvije godine (2017/2018) vratila 93 ljekara sa specijalizacije – navode u saopštenju.


Pulicer 2015. godine za dokumentarni film o femicidu - “Till Death Do Us Part“ - Tetka\nHome/Kafa sa tetkom/Pulicer 2015. godine za dokumentarni film o femicidu – “Till Death Do Us Part“\nPulicer 2015. godine za dokumentarni film o femicidu – “Till Death Do Us Part“\nČasopis The Post and Courier iz Čarlstona, Južna Karolina. koji ima osamdesetak zaposlenih i dnevni tiraž od 85.000 osvojio je najprestižniju Pulicerovu nagradu za novinarstvo, za dokumentarni film o visokom broju smrtnih slučajeva u ovoj državi, prouzrokovanih nasiljem u porodici.\nNa osnovu ranije pisanih tekstova nastao je dokumentarni film pod nazivom “Till Death Do Us Part“ (Dok nas smrt ne rastavi), koji je nagrađen zlatnom medaljom u kategoriji Public service i ovo je prva Pulicerova nagrada dodeljena novinama koje spadaju u red “malih novina”.\nOvaj film o femicidu nastao je na osnovu istraživanja ovog časopisa iz Južne Karoline o fenomenu nasilja nad ženama u ovoj oblasti koji je poslednjih nekoliko godina u porastu i skoro apsolutne ravnodušnosti policije kada je ovaj problem u pitanju.\nPulicerovu nagradu, najprestižniju nagradu u oblasti književnosti i novinarstva, kao i svake godine dobili su profesionalci iz cele zemlje, ali se na čelu našao dokumentarni film “Till Death Do Us Part” koji se bavio delikatnim pitanjem nasilja u porodici koje trpe žene jer je u poslednjoj deceniji u ovoj oblasti zabeleženo preko 300 slučajeva davljenja, ubistva nožem ili nekim drugim oružjem, što znači da se na svakih 12 dana desilo jedno ubistvo, a situaciju pogoršava to što lokalne vlasti, policija i pravosuđe nisu uradili ništa kako bi broj žrtava bio smanjen, odnosno žene žrtve porodičnog nasilja bile zaštićene.\nOva nagrada, sama po sebi važna, važna je i zbog toga što je pripala malom lokalnom listu koji je bacio svetlo na problem femicida, problem koji potresa ceo svet. Ovaj film je stavio do znanja da je Južna Karolina među državama sa najvišom stopom smrtnosti žena žrtava porodičnog nasilja, kao i da je ovo međunarodni problem koji zahteva da se o tome govori u cilju podizanja svesti javnosti kada je femicid u pitanju.\nČetiri novinara koja stoje iza tekstova i ovog dokumentarnog filma, pouhvaljeni su za sveobuhvatan pristup problemu pokazujući koliko kulturni stavovi, nesprovođenje zakona, zanemarivanje zakona i zakonodavna ravnodušnost stvaraju zemlju u kojoj žene koje su imale tu nesreću da se zaljube u nasilne muškarce nemaju nikakvu zaštitu. Veliku pažnju su posvetili tradicionalnim rodnim ulogama zbog kojih društvo ne reaguje kada zlostavljane žene zatraže pomoć. Novinari su otkrili da institucije insistiraju da par ostane zajedno umesto da ih odvoje iako stručnjaci apeluju da se žrtva mora odvojiti od svog zlostavljača. Porazno je i to što je u Južnoj Karolini kazna za čoveka koji zlostavlja svog psa pet godina, a kazna ako pretuče svoju ženu samo 30 dana.\nJoš jedna od spornih stvari koju je izneo na svetlo dana ovaj dokumentarni film je ta što se vlast oglušuje o zahteve da se zakon promeni i da se muškarcima nasilnicima oduzme oružje. Više od tri četvrtine birača u ovoj visoko konzervativnoj državi podržavaju zakon koji bi doveo do toga da porodičnim nasilnicima bude oduzeto oružje, ali zagovornici “pro-gun” zakona osuđuju čak i najblaži pokušaj da naslnicima bude oduzeto oružje koje poseduju.\nProšle nedelje u centru Beograda, u jednom kafiću, ubijena je Slavica Rakulj koju je ubica mesecima pre ubistva proganjao. Ona je šesnaesta žrtva od početka ove godine.\nPrevious Zemljotres na vrhu sveta\nNext Tartufi, kavijar, indonezijska kafa… Najskuplja hrana na svetu


Danas bez padavina, ali hladno - Glas Srpske\nBANjALUKA- U Republici Srpskoj i Federaciji BiH /FBiH/ danas se očekuje suvo, ali hladno vrijeme, uz smanjenje oblačnosti i više sunčanih perioda. Jutro će biti oblačno i uglavnom suvo, na planinama i ponegdje na istoku slab snijeg.\nNa jugu i na planinama vjetrovito, saopšteno je iz Republičkog hidrometeorološkog zavoda. Dnevna temperatura vazduha od minus dva do četiri, na jugu do sedam, u višim predjelima od minus pet stepeni.\nDuvaće slab do umjeren vjetar severnih smerova, na jugu umeren do jak. Slab snijeg jutros pada u centralnim i istočnim područjima, kao i na sjeveru Hercegovine, podaci su Federalnog hidrometeorološkog zavoda.


ODBOJKA: Rusija bolja posle pet setova - Vesti, Odbojka, Ostali sportovi\nHotSport»Vesti, Odbojka, Ostali sportovi»ODBOJKA: Rusija bolja posle pet setova\nRusi su slavili posle pet setova. Reprezentacija Srbije je dobro ušla u meč, u prvom diktirala dešavanja na terenu i sa 25:20 povela 1:0, da bi u drugom izabranici Nikole Grbića imali odličnu šansu da dupliraju prednost, ali su dopustili Rusima da od 24:22 za našu selekciju stiglu do 26:24 i poravnaju. Potom su u trećem setu Rusi ponovo na razliku stigli do vođstva (25:23), iako je Srbiaj imala 21:19.\nUprkos izgubiljena dva seta stigla je Srbija do 2:2 dobivši četvrti deo igre 25:22, ali je u poslednjem setu, nakon vođstva 7:4, došlo do velikog pada u igri, pa su Rusi osvojili 11 poena, naša selekcija samo tri, te su “baćuške” zabeležile pobedu, a Srbija treći poraz.\nSrbiju je predvodio Čirović sa 15 poena dok je Katić dodao 14, a u Rusiji je Klijuka brojao do 25.\nNaredne mečeve Srbija igra u Kanadi protiv Nemačke, Austrije i selekcije domaćina.\nTAGOVI: Nikola Grbić, odbojkaška reprezentacija srbije, Liga nacija\nŠOKANTNE TVRDNJE OVUSUA: Rasno sam zlostavljan u Srbiji!Nekadašnji fudbaler Čukaričkog i Radnika iz Surdulice Samuel Ovusu dao je medijima u rodnoj Gani pomalo šokantnu izjavu.\nSIM – VELIKO GRADIŠTE: Grad šampiona zlatnog srca\nKREĆE NAJBRŽI CIRKUS: Formula 1 definitivno počinje 5. jula


ODRŽANA PRVA ETAPA EDUKACIJE BOKS TRENERA – NovostiDana.rs\nODRŽANA PRVA ETAPA EDUKACIJE BOKS TRENERA\nBokserski savez Srbije je započeo i sa edukacijom trenerske struke.\nCilj saveza je da u narednom periodu razvije modele za kontinuiranu edukaciju trenera, a sve to u saradnji sa Fakultetima za sport i fizičko vaspitanje.\nPrva etapa edukacije održana je za boks trenere iz regiona Bokserskog saveza jugoistočne Srbije.\nEdukacija je obuhvatila jednodnevno predavanje koje je održano u Nišu 13. februara 2018. godine u prostorijama Sportskog centra „Čair“.\nPredavanje je održao istaknuti sportski radnik dr Milan Pešić, stručni saradnik Fakulteta za sport i fizičko vaspitanje Univerziteta u Nišu.\nPreko 50 trenera iz regiona je čulo novine koje se tiču Zakona o sportu, a poseban aspekt edukacije odnosio se na rad sa decom, kao i na poboljšanje organizacije rada unutar bokserskih klubova.\n„Važno je da regrutujete decu iz bazičnih sportova, istraživanja pokazuju da ona daju bolje rezultate.\nI upamtite, sa decom je potrebno raditi i van ringa.\nŠto se tiče menadžmenta, ako želite da budete uspešan klub, nophodno je da podelite uloge unutar tima i da se trener u klubu bavi samo trenerskim poslom.“ – istakao je dr Milan Pešić u prvom delu svog izlaganja.\nU narednom periodu Bokserski savez Srbije nastaviću sa radom na polju struke, reprezentativci su završili zimske pripreme, a već sledećeg vikenda nas očekuje pravi boks spektakl. Jagodina će biti domaćin Pojedinačnog prvenstva Srbije u boksu, finalne borbe su zakazane za 24. februar od 19 sati u Hali sportova.


Категорија: Vesti • Page 4 of 82 • Poverenik za zaštitu ravnopravnosti\nO nama Vesti Page 4\n14. Apr 2019. → Vesti\nAkcijom „Ravnopravno do cilja“ održanom u okviru 32. Beogradskog maratona, Poverenik za zaštitu ravnopravnosti je po osmi put pružio podršku osobama sa invaliditetom u učešću na ovoj sportskoj manifestaciji. Brojni građani i građanke koji su posetili štand Poverenika imali su priliku da se kroz druženje sa sportistima sa invaliditetom upoznaju sa konkretnim preprekama na koje…\n05. Apr 2019. → Vesti\nUspostavljanje i otvaranje Drop-in centra za LGBT osobe veoma je važan korak za oblast ljudskih prava, jer se i pored određenih pomaka, LGBT populacija a posebno transrodne i transpolne osobe suočavaju sa različitim teškoćama. Janković je istakla da potraga za identitetom za svakog od nas počinje od malena, ali da je taj put daleko teži…\n03. Apr 2019. → Vesti\nPoverenica za zaštitu ravnopravnosti Brankica Janković boravila je u radnoj poseti Holandiji gde je posetila više institucija i organizacija koje se bave zaštitom ljudskih prava, ravnopravnosti i borbom protiv diskriminacije. Na sastancima sa sa potpredsednikom Holandskog tela za ljudska prava Jan Peter Lofom i ambasadorkom za ljudska prava Mariet Šurman bilo je reči o stanju…\nDELEGACIJA SVETSKE BANKE U POSETI POVERENIKU ZA ZAŠTITU RAVNOPRAVNOSTI\n27. Mar 2019. → Vesti\nPredstavnici Svetske banke Klifton Kortez i Dominik Kohler posetili su instituciju Poverneika za zaštitu ravnopravnosti. Poverenica Brankica Janković ih je upoznala sa nadležnostima institucije, kao i sa glavnim pokazatelјima o stanju u oblasti ravnopravnosti i zaštiti od diskrimiancije, iznetim u redovnom godišnjem izveštaju. Na sastanku je bilo reči o podršci Svetske banke aktivnostima koje mogu…\nVIŠE ŽENA NA MESTIMA ODLUČIVANJA REGIONALNI CILJ\n26. Mar 2019. → Vesti\nCeo region ali i Evropa suоčаvајu sе sa činjenicom da su, uprkos naporima, žеnе suštinski оnеmоgućеnе dа učеstvuјu u оdlučivаnju, u istoj mеri kao muškаrci, rekla je poverenica za zaštitu ravnopravnosti Brankica Janković, na na konferenciji “Za više žena na mestima odlučivanja“, u organizaciji Beogradskog fonda za političku izuzetnost. Pozivajući se na istraživanje Petersonovog instituta…\nPOTPISANO “PARTNERSTVO ZA RAVNOPRAVNOST” SA KOMPANIJOM LIDL\n25. Mar 2019. → Vesti\nKompanija “Lidl” potpisala je “Partnerstvo za ravnopravnost” Poverenika za zaštitu ravnopravnosti, u cilјu unapređenja i poštovanja načela ravnopravnosti, jednakih šansi za rad i zapošlјavanje svih građana i građanki. Poverenica Brankica Janković je istakla da poslodavci treba da budu svesni činjenice da biznis i lјudska prava nisu na različtim, već na istoj strani i naglasila…\n21. Mar 2019. → Vesti\nPoverenica za zaštitu ravnopravnosti Brankica Janković učestvovala je na međunarodnoj konferenciji u Sarajevu „10 godina protiv diskriminacije u Bosni i Hercegovini“, gde je upoznala učesnike sa razvijenom praksom zaštite građana i građanki od diskriminacije u Srbiji i visokim procentom postupanja po preporukama Poverenika za zaštitu ravnopravnosti Republici Srbiji. Uz čestitke povodom desetogodišnjice rada kolegama iz…\nDELEGACIJA SAVETA EVROPE U POSETI POVERENIKU ZA ZAŠTITU RAVNOPRAVNOSTI\nDelegacija Saveta Evrope savetodavni Komitet za zaštitu nacionalnih manjina Mari Hagsgard,Piter Vil, Edit Žiobien i Žan Tjen Kautzman posetili su instituciju Poverenika za zaštitu ravnopravnosti. Predstavnice Poverenika su članove delegacije SE upoznale sa svojim aktivnostima i klјučnim problemima u oblasti zaštite ravnopravnosti sa posebnim osvrtom na pitanje diskriminacije i položaja nacionalnih manjina, posebno Romske. Predstavnike…\n19. Mar 2019. → Vesti\nPoverenica za zaštitu ravnopravnosti Brankica Janković sastala se sa predstavnicima Saveza gluvih i nagluvih Srbije sa kojima je razgovarala o njihovom položaju i mogućnostima da on bude unapređen. Radno-pravni status sudskih tumača za znakovni jezik, položaj gluvih sportista koji nisu uklјučeni u Paraolimpijski Komitet Srbije, način plaćanja taksi kod notara za overu dokumenata, lista medicinskih…


► LSV: Skandalozno zapošljavanje ekstremista u Vladi Srbije\nLiga socijaldemokrata Vojvodine (LSV) upitala je danas ministra rada, zapošljavanja, boračkih i socijalnih pitanja Zorana Đorđevića ko je i zašto doneo odluku da u tom ministarstvu bude zaposlen Saša Dujović, "jedan od najbližih saradnika ekstremnog desničara Miše Vacića".\nLSV je ocenila u saopštenju da je javnost "neprijatno iznenađena angažmanom jednog od funkcionera desnoekstremističke stranke Srpska desnica" u ministarstvu, nakon prethodnog skandala u vezi sa zapošljavanjem Miše Vacića u Kancelariji za Kosovo i Metohiju.\n"Neverovatno je da Vlada Srbije, koja svakodnevno govori o medernizaciji i ubrzanom putu ka EU, na veoma odgovorna mesta postavlja pojedince sa ekstremnim političkim stavovima koji samo štete interesima naše države", piše u saopštenju koje je potpisala članica Predsedništva LSV Maja Sedlarević.\nSedlarević je dodala da se "Vlada Srbije zaklinje u ideje modernog društva", a sa druge strane na savetnička mesta i različite visoke pozicije odlučivanja postavlja pojedince iz ekstremističkih organizacija.\n"Insistiramo na odgovoru i odgovornosti ministra Đorđevića i tražimo hitno raskidanje ugovora o radu sa licem koje pripada ekstremno desničarskoj organizaciji", navela je Sedlarević.\nPoslanici više opozicionih poslaničkih klubova ponovili su da bojkotuju današnju i sve naredne sednice Skupštine Srbije, koju su nazvali "uzurpatorskim parlamentom", kao i da će...\nVlada Srbije odlučila je da ove godine odobri ukupno 50 miliona dinara za kreditiranje u turizmu sa ciljem da se podstakne finansiranje kvaliteta turističke ponude, izjavio je danas državni...


Jelena Borovninić Bojović uručila ljekarima sertifikate o dodjeli zvanja primarijusa – Mladi Nikšića\nMinistarka zdravlja Jelena Borovninić Bojović uručila je danas ljekarima sertifikate o dodjeli zvanja primarijus, kao stručno i društveno priznanje za dostignuća i postignute rezultate u radu.\nIz Ministarstva zdravlja saopštili su da su zvanje primarijusa dobili specijalista epidemiologije u Institutu za javno zdravlje (IJZ) Božidarka Rakočević, specijalista mikrobiologije sa parazitologijom u IJZ-u Vineta Vuksanović, specijalista fizikalne medicine i rehabilitacije u Kliničkom centru (KCCG) Sonja Nejkov.\nZvanje primarijusa dobili su i specijalista oftamologije u KCCG Antoaneta Adžić Zečević, specijalista otorinolaringologije u Domu zdravlja (DZ) Rožaje Rifat Muković i specijalista opšte medicine u DZ Bijelo Polje Marina Kljajević.\nBorovinić Bojović je rekla da je dobijanje zvanja primarijus za šest ljekara potvrda ulaganja zdravstvenih vlasti u edukaciju i stručno usavršavanje kadra, što je, uz tehničko-tehnološko osavremenjavanje, osnovni uslov za podizanje kvaliteta zdravstvenih usluga.\nOna je, na svečanom prijemu za ljekare primarijuse, rekla da ljekari, koji su dobili zvanje primarijus, ispunjavaju uslove u pogledu stručnih i naučnih radova koje su dostavili, u kojima su autori i koautori, a koji su prezentovani na stručnim i naučnim skupovima.\nNejkov je kazala da je za sticanje zvanja primarijusa neophodno minimun deset godina rada u struci, kao specijalista određene grane medicine i uz to veliki broj stručnih i naučnih radova, koji su objavljeni u stručnim časopisima i prezentovani na stručnim i naučnim skupovima.\nOna je navela da je diploma koju je danas dobila, za nju i njene kolege, nagrada za rad.\n„Sa druge strane, da biste nešto napisali i prezentovali svakako morate da budete u toku i sa svakodnevnim smjericama i promjenama koje se dešavaju u struci i nauci i prosto budete u koraku sa svim, kako bi u svakodnevnom radu pružili adekvatnu zdravstvenu zaštitu i pomoć pacijentima“, rekla je Nejkov.\nNejkov je naglasila da je sigurna da će ona i njene kolege nastaviti sa stručnim usavršavanjem.\n„Komisija Ministarstva donosi odluku od dodjeli zvanja primarijus doktorima medicine, stomatologije i farmaceutima, koji imaju najmanje deset godina specijalističkog rada u struci, objavljene naučne i stručne radove, licencu za rad i postignute rezultate u stručnom usavršavanju i razvoju zdravstvene zaštite u Crnoj Gori“, kaže se u saopštenju.\nCEDIS: Bez struje dio Bjeloševina i Vilusa


Otvoren Centar za izdavanje građevinskih dozvola | Niš Nekretnine\nDodaj komentar... Otvoren Centar za izdavanje građevinskih dozvola\nU Nišu je otvoren Centar za izdavanje građevinskih dozvola.Ceremoniji zvaničnog otvaranja prisustvovali su Miloš Simonović gradonačelnik Niša, Vensan Dežer šef Delegacije Evropske unije u Republici Srbiji, Đorđe Staničić generalni sekretar Stalne konferencije gradova i opština, kao i predstavnici gradskih i republičkih javno-komunalni preduzeća uključeni u budući rad Centra.\nOsnivanjem jedinstvenog Centra za izdavanje građevinskih dozvola (CID) grad Niš će unaprediti protok infomacija i ubrzaće proces izdavanja građevinskih dozvola. CID će biti mesto gde će sva fizička i pravna lica moći da dobiju sve neophodne informacije o mogućnostima i pravilima gradnje na teritoriji grada Niša, i istovremeno podnositi neophodne zahteve i dokumentaciju.\nCID će pružati bržu i efikasniju proceduru izdavanja lokacijskih i građevinskih dozvola investitorima, objedinjavajući rad i aktivnosti gradskih uprava (Uprava za planiranje i izgradnju i Uprava za građanska stanja i opšte poslove - pisarnica) i republičkih institucija (Republički geodetski zavod Služba za katastar nepokretnosti Niš). Fizičkim objedinjavanjem različitih službi i različitih nivoa nadležnosti CID će eliminisati nepotrebne i duplirane aktivnosti u proceduri izdavanja građevinskih dozvola, pružiće mogućnosti za bržu obradu zahteva, efiskaniju razmenu podataka između nadležnih gradskih uprava i javnih preduzeća, smanjenje troškova i ušteda vremena stranaka koje podnose zahtev.


Novi život stare industrijske zone\nPočetna Novi život stare industrijske zone\nNovi život stare industrijske zone\nMinistar Dragan Šutanovac i gradonačelnik Predrag Umičević, otvorili Slobodnu zonu Smederevo\n„Novi život stare industrijske zone“, slogan je pod kojim su Slobodnu zonu Smederevo, zavnično proglasili otvorenom Ministar Dragan Šutanovac i gradonačelnik Predrag Umičević, u prisustvu ambasadora Belgije Alena Kundinckog i brojnih zvanica.\nSpecifičnost Slobodne zone je što obuhvata i staru industrijsku zonu i firme koje u njoj rade. Slobodna zona startovala je na površini od 100 hektara što je čini jednom od najvećih u Srbiji.\n„Ovakve slobodne zone podstiču ekonomski razvoj, omogućavaju privlačenje investicija, kako domaćih tako i inostranih, ali i da se lokalno stanovništvo zaposli i stekne ekonomsku stabilnost“, rekao je ministar Šutanovac dodajući da je zahvaljujući planiranoj politici, zasnovanoj na potrebama ekonomije ali regionalnog razvoja Vlada Srbije donela odluku o otvaranju 12 ovakvih lokacija.\n„Smederevo je strateški izuzetano važan grad za Srbiju, naša najveća luka ali i grad koji je u proteklom periodu imao najveći izvoz zahvaljujući Železari Smederevo“. Šutanovac je podsetio da je Vlada Srbije podržala „Želvoz“i Železaru Smederevo“ kako bi se pronašao način da ove fabrike funkcionišu do naredne privatizacije, kako bi radnici i dalje ostali na poslu.\nDogađaju je prisustvovao i njegova ekselencija, ambasador Belgije Alen Kundincki koji je izrazio zadovoljstvo zbog toga što je belgijska firma “Meteh“, jedan od osnivača Slobodne zone Smederevo, i pre njenog otvaranja radila na razvoju ekonomskih odnosa dve zemlje.\n„ Danas je veliki dan za grad Smederevo jer završavamo važan posao“, rekao je pozdravljajući prisutne gradonačelnik Predrag Umičević.\n„Postoje dva pristupa – grinfild da na slobodnom prostoru napravite infrastrukturu i privučete partnere, kao što su to radile neke zemlje ranije u okruženju, ili da pogledate šta imate u svom dvorištu, vidite šta je od toga slobodan kapacitet i od toga napravite dobro mesto za investicije. Mi smo uradili oba ova posla, odnosno spojili smo ta dva prostora i napravili nukleus Slobodne zone Smederevo. Naša percepcija je da ovo može narasti na preko 200 hektara, došli su investitori koji traže i više od toga“,\nnaglasio je Umičević.\nO prednostima Slobodne zone i dosadašnjim iskustvima govorio je Zoran Vučić, pomoćnika direktora Uprave za slobodne zone u Ministarstvu finansija. On je između ostalog rekao da je Vlada Republike Srbije 12. aprila donela rešenje o ustanovljavanju područja Slobodne zone Smederevo. Inače, od donošenja novog zakona o slobodnim zonama, 2006. godine do danas, ukupan promet roba i usluga, sa 400 miliona evra porastao je na milijardu i dvesta a broj radnika je udesetostručen ( od 800 do 8 000 zaposlenih ), naglasio je direktor Uprave za slobodne zone.\nNakon presecanja vrpce prisutni su obišli proizvodni pogon\nfirme METEH .


Konkurs ''Zumiraj rizik'' 2014. - Dijalog.net\nNaslovna Civilno društvo Konkurs ”Zumiraj rizik” 2014.\nPostavljeno 5. November 2014.\nKonkurs ''Zumiraj rizik'' 2014.\nOmladina Jazas-a Novi Sad u saradnji sa Gradom Novim Sadom i Gradskom upravom za Zdravstvo, pruža priliku srednjoškolcima i studentima da se na kreativan način izraze na temu problema bolesti zavisnosti.\nIstraživanja su pokazala da danas dosta mladih poznaje nekoga ko koristi narkotike/alkohol, da su bili u iskušenju da probaju ili da ih već koriste. Ovi podaci nam ukaziju da postoji društveno-medicinski problem u našoj sredini. Zbog toga je nastao projekat „Zumiraj rizik”, čiji je cilj da se podigne svest o uticaju psihoaktivnih supstanci na zdravlje ljudi.\nMladi umetnici danas nemaju mnogo mogućnosti da se izraze na temu bolesti zavisnosti i zdravih stilova života, niti da izlažu svoje radove, tako da je ovo velika prilika za njih da se i približe ovim problemima, izlože svoje radove, dok posetioci da kroz umetnički doživljaj shvate prisustvo ovoga velikog izazova u modernom društvu.\nOpširnije na sajtu Omladine Jazas-a Novi Sad\nPrethodno Olja Bećković poziva čelnike B92 u “Utisak nedelje”\nSledeće Advokati nastavljaju štrajk, pred Skupštinom izmene zakona\nTop Tags konkurs istraživanje Društvo mediji Civilno društvo Evropska komisija lokalna samouprava OCD Vlada Republike Srbije evropske integracije mladi Evropska unija ljudska prava vladavina prava Srbija i Evropska unija


Letnjikovac Obrenovića čeka goste - SDCafe.rs\nHome\tInfoDruštvo\tLetnjikovac Obrenovića čeka goste\nLetnjikovac Obrenovića čeka goste\nPovodom Međunarodnog dana muzeja i manifestacije koja se, već godinama, organizuje i u Srbiji, vodeća institucija kulture u gradu na Dunavu, u saradnji sa gradskim službama i Turističkom organizacijom, priređuje svečano otvaranje vile “Zlatni breg”, letnjikovca dinastije Obrenović.\nPrve goste na platou velelepnog zdanja – danas od 17 sati – dočekaće profesori muzičke škole “Kosta Manojlović”, koji će izvesti prigodan programom, te gradonačelnica Jasna Avramović, generalni sekretar Vlade Srbije, Novak Nedić, i direktor Uprave zajedničkih poslova vlade Srbije, Zoran Trninić. Obilazak će, za prvu grupu, trajati od 17.30 do 18. 30, a posete će – od maja do oktobra – biti organizovane dva puta sedmično.\nZdanje koje je 2009. proglašeno za spomenik kulture podigao je knez Mihajlo Obrenović, na imanju koje je kupio njegov otac, knez Miloš Obrenović, i – osim dvora u kojem je danas smeštena Skupština grada Beograda – jedini je sačuvani objekat ove dinastije.\nFOTO: Cena sa PDV-om\nRafinerija još čeka grinfild investiciju


Tim Siniše Mihajlovića na svom terenu je nadigrao Samptoriju i prekinuo seriju od dva poraza koje je doživeo na gostovanjima sa Kaljarijem i Napolijem.\nGosti su dobro ušli u meč i imali veći posed lopte, ali su domaćini iz kontranapada uspeli da dođu do šansi koje su već u prvom poluvremenu pretvorili u vođstvo od 2:1.\nBolonja je povela u 27. minutu golom Muse Beroa, da bi gosti izjednačili desetak minuta kasnije pogotkom Fabija Kvarelje.\nOnda u 41. minutu Matijas Svanberg donosi prednost domaćinima sa kojom se otišlo na poluvreme.\nU nastavku je Bolonja samo potvrdila pobedu golom Sorijana u 70. minutu za konačnih 3:1.\nSTANOJEVIć JOŠ NE RAZMIŠLJA O DERBIJU: "Znaju se naši ciljevi, serija pobeda nije dodatni pritisak"\n14. 03. 2021. u 14:29\nPARTIZANOV CRNOGORAC SREĆAN ZBOG ĐURĐEVIĆA: Uroš će mnogo značiti našoj reprezentaciji\n14. 03. 2021. u 13:21\nFK Bolonja FK Sampdorija fudbal Sport


IT analitika | Kursevi.com\nIT analitika se bavi analizom, osmišljavanjem i kreiranjem kompjuterskih sistema na osnovu potreba neke organizacije. Ovim poslom se bavi IT analitičar, koji mora da poseduje odlično znanje iz oblasti informacionih tehnologija, ali i da razume specifičnosti posla kojim se bavi klijent. Zato se za ove eksperte kaže da pre svega treba da imaju dobre komunikacione veštine. Naime, svaki klijent, tj. kompanija, ima svoje specifične potrebe (broj zaposlenih, kompleksnog sistema, nivo bezbednosti koji treba implementirati itd.) na osnovu kojih je potrebno izraditi IT strategiju.\nRešenje treba da bude u skladu sa potrebama klijenta, ali i u granicama dogovorenog budžeta. To znači da je u nekim segmentima potrebno napraviti određene kompromise kako bi se dobio što kvalitetniji sistem. IT analitičar tesno sarađuje sa developerima ukoliko je potrebno razviti poseban softver kako bi on bio u skladu sa planiranom infrastrukturom. Ipak, ne kreće uvek posao od nule. Nekad analitičar radi i sa već postojećim sistemima, analizira ih, daje savete kako da se unaprede i prati njihov dalji rad. Da bi se ovaj posao savladao, potrebne su dobre komunikacione veštine, analitičnost i dobra tehnička potkovanost.\nTrenutno ne postoje aktivni kursevi u ovoj kategoriji. Pogledajte druge kurseve u ponudi


Aćić: Korona najviše pogodila turizam, ugostiteljstvo i drumski saobraćaj - NOVI GLAS\n“U tom segmentu možemo reći da je Vlada Republike Srpske na neki način reagovala i amortizovala probleme”, izjavio je Aćić novinarima na Jahorini poslije okruglog stola “Izazovi i perspektive poslovanja” koji je namijenjen poslodavcima sa područja grada Istočno Sarajevo.\n“Ekonomija jeste pretrpjela ozbiljnu štetu, ali su dijelovi ekonomije bili na neki način pomognuti u prethodnom periodu. Očekivanja Unije su da se poreski rasterete poslodavci koji su pretrpjeli štetu tako što će im se smanjiti zbirne stope doprinosa na nivo iz 2008. godine”, rekao je Aćić.\n“Sugerišemo vlastima da pristupe jednoobrazno i da plate moraju biti jednako povećane i u realnom i u javnom sektoru”, naveo je Aćić.\nPoštujući epidemiološke mjere, okruglom stolu održanom u hotelu “Termag” na Jahorini, prisustvovalo je 12 poslodavaca iz Istočnog Sarajeva, kojima je predstavljena edukativna info-grafika o pravima i obavezama poslodavaca tokom inspekcijskog nadzora, kao i revidirani onlajn alat za prijavu korupcije na sajtu Inspektorata Republike Srpske.\nSkup je održan u okviru projekta “Smanjenje koruptivnih rizika u radu inspekcijskih službi u Republici Srpskoj” koji realizuje Unija udruženja poslodavaca Republike Srpske.


Najmoćniji razgovaraju u Francuskoj dok Amazonija bukti - Izazov\nRadio-televizija Srbije 24. avgusta 2019. 20:10\n"Samit grupe sedam industrijski najrazvijenijih država biće težak test za jedinstvo i solidarnost posle godine u kojoj su lideri bogatih zemalja jedva uspevali da pronađu zajednički jezik".\nTako je Donald Tusk opisao zadatak pred liderima koji u bilateralnim sastancima provode popodne pred večerašnji uvodni govor Emanuela Makrona. Za sada je izvesno da će jedinstva biti po bar jednom pitanju, što su jasno najavile Francuska i Nemačka.\n"Amazonske prašume su neprocenjivo značajne za globalnu klimu i očuvanje biodiverziteta. Kancelarka je uz francuskog predsednika. Ubeđena je da taj akutni problem treba da se razmatra na samitu G7", navodi portparol nemačke kancelarke Štefen Zajbert.\nPredsednik Brazila je do sada odgovarao otužbama da zapadni lideri razmišljaju kolonijalistički, neprimereno, zarad političkih poena. Sad, suočen sa ekonomskim pretnjama, najavljuje akciju.\n"Naredio sam operaciju kojom će se zavesti red u područjima pogođenim požarima. Ovlastio sam upotrebu ljudstva i brazilske vojske da bi se sprečilo širenje požara. Mi smo otvoreni za dijalog i akciju, ali kolege iz grupe G7 moraju da shvate da šumskih požara ima širom sveta i ne smeju da se koriste kao osnova za moguće međunarodne sankcije", naveo je Bolsonaro.\nInače, uprkos velikim merama bezbednosti u Bijaricu, samit G7 počinje uz demonstracije globalnih aktivista, Oksama i žutih prsluka koji kritikuju ekonomsku nejednakost u svetu i zahtevaju da socijalni problemi i ekologija budu glavne teme skupa.


Proslavljen Dan Narodne biblioteke: Svečano i poučno\nU svečanoj sali, koja je okićena u susret novogodišnjim praznicima i izgledala je još svečanije, bečejska biblioteka je 17. decembra obeležila svoj dan. Bibliotekari zapravo proslavljaju 19. decembar 1898. godine, datum kada je Velika opština Stari Bečej u sastavu Bač-bodroške županije donela pravilnik o postavljanju, smeštaju i rukovanju Opštinske narodne biblioteke.\nObeležen jubilej Ekonomsko-trgovinske škole: Znanje je karta za budućnost\nSvečanom akademijom u Gradskom pozorištu Ekonomsko-trgovinska škola 12. decembra obeležila je jubilej, 65. godina rada. Ovako značajnom jubileju pored nastavnika, učenika i roditelja prisustvovali su i predstavnici Ministarstva prosvete, nauke i tehnološkog razvoja, Školske uprave Novi Sad, lokalne samouprave, privrednih društava i socijalnih partnera škole, ustanova, organizacija i građani.\nCrnohumorna crtica: Poslednja stanica – preko plota\nUrbanističkom bravurom od pre jednog veka Gerontološki centar u Bečeju, isprva dom za stara i nezbrinuta lica, združen je s grobljem.\nObeležen Dan svetog Save u Bečeju: Svečana akademija za školsku slavu\nŠkolska slava, Savindan, u opštini Bečej obeležena je svečanom akademijom u Gradskom pozorištu u organizaciji Tehničke škole.\nPolemika: Svetosavlje Save Savanovića\nMemorandum o saradnji osnovnih škola i institucija: Škola bez nasilja\nNARODNA BIBLIOTEKA: Bečejka koja je menjala svet\nIn memoriam – Mikloš Jančo


Toyota osvežila legendarni Land Cruiser | Moj Svet Brzine - Djordje Djenic\nNaslovna » Industrija » Toyota osvežila legendarni Land Cruiser\n5. септембар, 2020.\nBOLJE PERFORMANSE I JEDINSTVENI BLACK PACK\nSnažniji dizel motor zapremine 2,8 litra – sa 204 KS/150 kW i 500 Nm obrtnog momenta – pruža 3,0 sekunde brže ubrzanje od 0 do 100 km/h, sada za 9,9 sekundi\nStop & Start tehnologija smanjuje prosečnu potrošnju goriva na 7,0 litara na 100 km, kao i CO2 emisiju na 192 grama po kilometru\nUnapređeni multimedijalni sistem dobio je brži softver i odziv ekrana, uz Apple CarPlay® i Android Auto™ povezivanje\nDruga generacija Toyota Safety Sense tehnologije sa usavršenom zaštitom pešaka i biciklista, kao i inteligentnim adaptivnim tempomatom\nSpecijalni Black Pack s naglašenim detaljima eksterijera i enterijera\nLand Cruiser se prodaje u više od 190 zemalja širom sveta, što je više od bilo kog drugog Toyotinog modela. Svojim neuporedivim karakteristikama stekao je status jednog od najjačih i najpouzdanijih vozila s pogonom 4×4, postajući tako najprodavaniji model u klasi na brojnim evropskim tržištima.\nOsveženi model Land Cruisera za 2020. godinu svoju reputaciju dodatno unapređuje snažnijim dizel motorom zapremine 2,8 litara, uvođenjem Stop & Start tehnologije, poboljšanjem multimedijalnog sistema i Toyota Safety Sense sistema s aktivnom sigurnosnom tehnologijom, uz poseban paket opreme pod nazivom Black Pack koji će biti dostupan u celoj gami.\nProvereni motor od 2,8 litra, četiri cilindra, DOHC, sa 16 ventila i “komon-rejl” distribucijom goriva omogućava više snage i obrtnog momenta. Maksimalna snaga povećana je za 27 KS (20 kW), na 204 KS (150 kW), u rasponu od 3.000 do 3.400 obrtaja, dok je maksimalni obrni moment veći za 50 Nm, tako da sada iznosi 500 Nm pri 1.600 do 2.800 obrtaja u minutu.\nUparen sa šestostepenim automatskim menjačem, motor omogućava Land Cruieru maksimalnu brzinu od 175 km/h i smanjuje potrebno vreme za ubrzanje od 0 do 100 km za tri sekunde, odnosno na 9,9 sekundi.\nPored toga, uvođenje Toyotine Stop & Start tehnologije doprinelo je smanjenju prosečne potrošnje goriva i emisije CO2 – potrošnje za 0,7 litara, na 7,0 litara na 100 kilometara, kao i emisije koja je manja za 18 grama po kilometru i sada iznosi 192 g/km.\nŠto se tiče unutrašnjosti, značajno je poboljšan nivo opremljenosti, pre svega unapređenjem multimedijalnog sistema. S bržim odzivom softvera i ekrana, uz funkcionalni ekran osetljiv na dodir i prilagodljiv izgled početne strane ekrana, novi sistem pruža mogućnost povezivanja za Apple CarPlay® i Android Auto™.\nSistem omogućava pretragu na jednom mestu, tri godine podrške za usluge povezane sa mapama, kao i ažururanje kroz etar (over-the-air). Povezane usluge obuhvataju internet izveštaje u realnom vremenu o stanju u saobraćaju, korišćenje Google pretraživača i dodatne informacije o kamerama na putu koje kontrolišu brzinu, parkinzima, cenama goriva i vremenskoj prognozi.\nLand Cruiser je sada opremljen i drugom generacijom Toyota Safety Sense sistema aktivne sigurnosne tehnologije. Lista bezbednosnih rešenja je proširena, obuhvatajući i sistem za upozorenje na sudar (Pre-Collision System – PCS), sa noćnom detekcijom pešaka, kao i dnevnom detekcijom biciklista, kao i pametni adaptivni tempomat (Intelligent Adaptive Cruise Control).\nOsim ovih tehnoloških poboljšanja, Land Cruiser će takođe kupcima ponuditi još mnogo stila i više prestiža koji će doneti novi, specijalni paket Black Pack namenjen ovoj gami vozila.\nSpoljašnji izgled Land Cruisera odlikuje se novim opcionalnim , Black Pack dodacima koji obuhvataju kompletnu prednju masku od crnog hroma, kao i ukrase na zadnjem delu – po prvi put na modelima Land Crusier game; tu su još svetla za maglu uokvirena crnim ramovima, spoljni retrovizori, maska pojaseva na vratima, i uočljiva zadnja svetla. Unutrašnjost je oplemenjena jedistvenom crnom centralnom konzolom i obradom centralnog tunela.\nNi jedan drugi SUV ne može se uporediti sa modelom Land Cruiser 2020. i njegovim jedinstvenim spojem off-road mogućnosti i performansi u vožnji. Više nego ikada, njegova pojava na putu, unapređene performanse i još viši nivo ugrađene tehnologije izdvajaju ovaj automobil kao premijum vozilo 4×4, sa savršenom kombinacijom vožnje u bilo kojim uslovima, uz komfor i prefinjenost.\nLand Cruiser će vas odvesti gde god poželite. I vratiti vas.\nRenault, Nissan i Uber – Saradnja zarad više električnih vozila\nToyotine perjanice predstavljene u centru Navak


Neutemeljene tvrdnje da hrvatski Crveni krst neće da pomogne Srbima koji su „oštećeni” u zemljotresu\n„SKANDALOZNA DISKRIMINACIJA ŽRTAVA U HRVATSKOJ! Crveni krst NE DAJE pomoć Srbima posle razornog zemljotresa, objavio je Kurir pozivajući se na video snimak Romane Iljegić iz Hrvatske u kome ona tvrdi da se pomoć deli po nacionalnoj pripadnosti. Sporan video pojavio se nekoliko dana nakon zemljotresa koji je „pogodio” grad Petrinju i nekoliko drugih hrvatskih opština u kojima su Srbi najveća nacionalna manjina. Hrvatski Crveni krst je međutim demantovao da se pomoć deli po nacionalnoj pripadnosti, a predsednica Srpskog narodnog veća je za AFP rekla da joj nije poznato da Srbi trpe diskriminaciju, te da se humanitarne službe trude da dođu do svih koji su „pogođeni” zemljotresom.\nParaliza dece koja su preležala kovid retka, suprotno pisanjima tabloida\n„ISTRAŽIVANJE IZ ENGLESKE LEDI KRV U ŽILAMA: Korona može da prouzrokuje paralizu kod dece”, pišu Srbija danas i portal Espreso. Pozivaju se na nedavno istraživanje Univerziteta u Mančesteru, čiji su rezultati pokazali da je paraliza uzrokovana kovidom 19 moguća kod dece, ali da se javlja u retkim slučajevima. Ovu činjenicu, međutim, portali su prećutali.\nU Blumbergu među top deset po indeksu bede, u srpskim medijima lideri u regionu\nTaman kad se pojavila vest da je Blumberg Srbiju svrstao među top deset svetskih zemalja po Indeksu bede, portal Srbija danas piše da je da je naša zemlja „nakon teških reformi dospela među vodeće zemlje u regionu“. Koliko se ova matematika Srbija danasa i njihovog jedinog izvora - Aleksandra Vučića razlikuje od statistike?\nMedicinska sestra iz Zambije nije zamenila pet hiljada beba\n„Imam rak u terminalnoj fazi i znam da ću uskoro da umrem. Želim da priznam svoje grehe pred bogom i ljudima kojima sam nanela štetu. Nemam više šta da krijem, zamenila sam oko pet hiljada beba“, prenose brojni srpski mediji priznanje medicinske sestre iz Zambije koja je rekla da je to učinila iz zabave. Dok se broj deljenja ovog članka na društvenim mrežama meri u hiljadama, Veće medicinskih sestara Zambije kaže da ova sestra ne postoji niti je ikada radila u Univerzitetskoj bolnici te zemlje.\nNevidljiva reka demonstranata\nBrojne fotografije i video materijali hiljada građana koji su u subotu uveče treći put zaredom šetali ulicama Beograda tokom protesta “Stop krvavim košuljama” nisu sprečili najčitanije medije u službi vlasti da izveštavaju o debaklu protesta, da demonstrante nazivaju pijanicama i optužuju ih da nisu želeli da propuste vozila Hitne pomoći. Iako verujemo da princip „verujte nama a ne sopstvenim očima“ nije i princip velikog broja građana, važno je da se zabeleži kako su o protestima građana izveštavale neke od udarnih medijskih pesnica vladajućeg režima.\nAlo na Barbarin način\nAko je suditi po izveštajima tabloida Alo u subotu su „Đilasovci šetali u nameri da izazovu nerede“, i to „vidno pripiti“, a protest je “opet doživeo debakl” pošto je građanima smetalo hladno vreme. Slike sa protesta na sajtu Aloa, kao i na portalu Srbija danas na kojima se vidi samo nekoliko desetina ljudi okupljenih na platou Filozofskog fakulteta, demantuju brojni snimci medija i učesnika protesta.\nIstraga o sumnjama na namešteni meč i dalje traje\nPred jučerašnji meč Crvene Zvezde i Pari Sen Žermena, portal Srbijadanas ali i brojni drugi prenose pisanja francuskog lista Mond da je Francuska obustavila istragu koja je pokrenuta nakon sumnji da je prošli meč između ova dva kluba bio namešten. Međutim, prema odgovoru francuskog tužilaštva novinarima KRIK-a, istraga još uvek traje, a list nije pisao o obustavljanju, već o mogućnosti da se to desi. Kako navode, istraga je stigla do „mrtve tačke“ zbog „opstrukcija iz Srbije“.\nSpekulacije o pokušaju otmice dve devojčice u Elemiru kod Zrenjanina dospele su u utorak na naslovnu stranu tabloida Alo-a koji tvrdi da „manijaci u belom kombiju otimaju decu“. Alo je objavio i da im je u tamošnjoj osnovnoj školi „Svetozar Marković Toza“ potvrđeno da su uvedene mere predostrožnosti. Međutim, direktorka škole za Raskrikavanje kaže da je iznenađena ovim napisima, da panike nema i da ih iz ovog tabloida niko nije kontaktirao. Dramatične navode demantovao je i MUP, a protiv jedne meštanke Elemira, sagovornice Alo-a, biće podneta krivična prijava zbog izazivanja panike i nereda.


Košarkaški klub Mega Mozzart » ZAGORAC: „ŽELIMO DA PRODUŽIMO SERIJU“\nZAGORAC: „ŽELIMO DA PRODUŽIMO SERIJU“\n„U vrlo lošoj situaciji smo posle 0:2 u finalnoj seriji gde se čini da smo svoju šansu propustili u prvom meču dok smo u drugom bili u potpunosti nadigrani što bih pripisao i dosta skraćenoj rotaciji zbog povreda. Očekuje nas treći meč gde ćemo dati sve od sebe da pobedimo i produžimo seriju bar za još jedan meč“,\nizjavio je kapiten Mege\nDejan Milojević je istakao da će biti izuzetno teško da oporavi ekipu za kratko vreme:\n„Kao što sam izjavio i sinoć, Zvezda je dosta kvalitetnija ekipa od nas i kada smo u punom sastavu, a pogotovo kada imamo ovako skraćenu rotaciju zbog povreda. Izuzetno je kratak period za oporavak igrača ali ćemo pokušati da odigramo našu prepoznatljivu agresivnu odbranu koliko god je to moguće i da, ukoliko nam se ukaže šansa za pobedu, da je iskoristimo najbolje što možemo. Sam ulazak u finale je istorijski uspeh za klub ali ćemo se potruditi da dostojanstveno završimo finalnu seriju“,\nU Sremskoj Mitrovici nas očekuje bogat košarkaški program. Ukoliko vremenske prilike to dozvole, na centralnom gradskom trgu između 12 i 15 časova će biti održan „RODA košarkaških dan“ uz mini košarkaške turnire i poklone za posetioce.\nUoči utakmice posetioci imati priliku da isprobaju ukuse „Sensation“ gaziranog bezalkoholnog pića. A na samoj utakmici ih očekuju brojne nagrade. Jedan od razloga za što raniji dolazak u halu će i biti Triglav nagradna igra koja će se održati 40-ak minuta pre početka utakmice.\nU poluvremenu je predviđena još RODA nagradna igra gde će gledaoci iz različitih pozicija pogađati za poklon pakete. A potom, generalni sponzor Mega Leksa, Leks Group će ispucavanjem majica u publiku izabrati tri gledaoca koji će se takmičiti za vrednu nagradu, plaćen put i smeštaj u Berlin za dvoje i praćenje juniorskog tima Mege na finalnom turniru juniorske Evrolige. Nagradu će uručiti vlasnik kompanije Leks Group gospodin Cvetan Lukanov i kapiten juniorskog tima Mege, Novak Musić. Pored toga, generalni sponzor Mega Leksa je obezbedio i 500 navijačkih udaraljki na tribinama koje će upotpuniti sjajnu košarkašku atmosferu koja nas očekuje u ponedeljak.\nUtakmica će biti prenošena na TV Arena Sport i Radio televiziji Srbije.\nUMOR STIGAO MEGU, ZVEZDI TITULA